بە پێی DxOMark مۆبایلی گالەکسی Note 9 دووەم باشترین کامێرای هەیە – بۆچی؟ – کەی ئای تی ئێن\nسامسۆنگ 11, ئه‌یلول 2018\nبە پێی DxOMark مۆبایلی گالەکسی Note 9 دووەم باشترین کامێرای هەیە – بۆچی؟\nپێش ئەوەی مۆبایلی گالەکسی Note 9 ڕابگەیەنرێت، هەمووان بڕوایان وا بوو ئەم مۆبایلە بەرامبەر مۆبایلەکانی تر باشترین کامێرای دەبێت، ئەمەش بەهۆی ئەوەی هەمیشە کامێرای مۆبایلەئاستبەرزەکانی سامسۆنگ لە باشترین جۆرەکان بوون. بەڵام ئێستا بە پێی ماڵپەڕی Dxo بێت، ئەو ماڵپەڕەی کامێرای مۆبایلەکان هەڵدەسەنگێنێت، گالەکسی Note 9 لە دوای مۆبایلی هواوەی P20 Pro بە جیاوازی ٦ خاڵ دووەم باشترین کامێرای هەیە لە جیهان.\nپێش هەموو شتێک ئەوەت بیر بێت دەکرێت ئەم ماڵپەڕەهەڵسەنگێنەرە بکەوێتە ژێر کاریگەری کۆمپانیاکانەوە و ناکرێت وەک سەرچاوەیەکی تەواو سەیر بکرێت بۆ وەرگرتنی زانیاری دەربارەی کامێرای کۆمپانیاکان. ماڵپەڕی بەناوبانگ Android Authority ئاشکرای دەکات و دەڵێت دەکرێت لە ڕابردوودا کۆمپانیای سامسۆنگ پارەی بە ماڵپەڕی DxoMark دابێت تا دەستکاری پێداچوونەوەکانی گالەکسییەکان بکات و خاڵێکی زۆرتریان بداتێ، بەڵام هیچ بەڵگەیەک بۆ ئەمە نییە. ئەمەش بەسەر هەموو کۆمپانیاکانی دیکە دەشکێتەوە نەوەک تەنیا سامسۆنگ.\nدەربارەی بەهێزی و توانای کامێراکانی هەردوو مۆبایلەکە، گالەکسی Note 9 ١٠٧ خاڵی بە دەستهێناوە و لەم بوارەدا HTC U12+ بەزاندووە بەڵام هێشتا بە جیاوازی چەند خاڵێک هێزی کامێرای هواوەی P20 Pro بەهێزترە. جگە لەوەی هەڵسەنگاندنەکە خۆی لە ڕەنگ و ڕووناکی و پێکهاتەی وێنەکان دەبینێتەوە. ئەمەش تاقیکردنەوەیەکی ڕووناکییە بۆ مۆبایلەکانی هواوەی P20 Pro و گالەکسی Note 9:\nماڵپەڕی DxoMark لە توانای گالەکسی Note 9 دەڵێت کامێرای مۆبایلەکە ڕێکخستنێکی بەرزی هەیە لەگەڵ زوومێکی پێشکەوتوو بە توانای ٤ ئەوەندە. هەروەها توانایەکی بەرزی هەیە بۆ وێنەگرتنی پۆرترەیت کە بە تەواوی ڕاستەقینە دەردەکەوێت. بەڵام ئەوەش دەڵێت کە کامێرای گالەکسی Note 9 هەمیشە بە تەواوی باشترین وێنە پێشان نادات و لە هەندێک شوێنی ڕووناکدا هەندێک پێکهاتەی دیمەنەکان لە دەست دەدات.\nهەرچۆنێک بێت گالەکسی Note 9 خاوەن یەکێکە لە باشترین کامێراکانی ئێستا، بەڵام ڕیزبەندی دووەمی وەرگرتووە ئەویش تەنیا بە پێی تاقیکردنەوەکانی ماڵپەڕی DxoMark. بۆیە ئەم تاقیکردنەوەیە نابێتە هۆکارێک بۆ ساردکردنەوەی هەوادارانی سامسۆنگ بەڵکو کڕینی گالەکسی Note 9 و بەکارهێنانی دڵخۆشکەر دەبێت چونکە خاوەن کامێرایەکی ئاستبەرزە.\nتاگەکان Galaxy Note 9 گالەکسی مۆبایل هواوەی


ئەمریكا لە هەولێر بنكەی سەربازی دەكاتەوە – زاگرۆس پۆست\nماڵەوە / کوردستان / ئەمریكا لە هەولێر بنكەی سەربازی دەكاتەوە\nئەمریكا لە هەولێر بنكەی سەربازی دەكاتەوە\nچوار شه‌ممه 22 تشرینی یه‌كه‌م 2014\tکوردستان, هەواڵ 59 جار خوێنراوه‌ته‌وه\nفڕۆكەخانەی هەریر لە پارێزگای هەولێر دەكرێتە بنكەی سەربازی ئەمریكا و بۆ ئەو مەبەستەش ئامادەكاری كراوە.\nدەشتی هەریری بەرپرسێكی باڵای كارگێڕیی سەر بە پارێزگای هەولێر، بە ئاژانسی ئەنادۆڵی ڕاگەیاندوە: دوو هەفتە لەمەوبەر، لەسەروو خۆیانەوە پێیان ڕاگەیەنراوە، كە پێویستە تەواوی فڕۆكەخانەی پێشووی هەریر چۆڵ بكرێت.\nئەو بەرپرسە ئاشكراشی كردوە: لە مانگی ڕابردوودا، لیژنەیەكی تایبەت كە لە وەزارەتی پێشمەرگە و سەربازانی ئەمریكی پێكهاتبوون، چوار جار بۆ پشكنین، سەردانی فڕۆكەخانەكەیان كردوە، دواتر كۆمپانیایەكی توركی كە لە فڕۆكەخانەكەدا كەلوپەلی هەبوە، ئاگادار كراوەتەوە، شتەكانی بگوازێتەوە.\nفڕۆكەخانەی هەریر لەسەردەمی حكومەتی بەعسدا، وەك فڕۆكەخانەیەكی سەربازی لە ساڵانی 1980 بۆ 1988 دا لە شەڕی ئێراندا، بەكارهێنراوە و دواتریش هێزەكانی ئەمریكا لە ساڵی 2003 دا بنكەیەكی سەربازییان تێدا دامەزراند.\nئەمەش لەحاڵێكدا هەواڵێك لەم پەیوەندەدا بڵاو كرایەوە، بەڵام شوێن و چۆنیەتی دروست بوونی ئەو بنكەیە ئاماژەی پێ نەدرابوو.


قوتابییه‌كی عه‌لی حه‌سه‌ن مه‌جید له هه‌ولێره،له ئاساییشی هه‌ولێر..\nWritten on March 25, 2011, by ڕێبوار\nقوتابییه‌كی عه‌لی حه‌سه‌ن مه‌جید له هه‌ولێره،له ئاساییشی هه‌ولێر..ڕێبوار سیوه‌یلی له دوای عه‌لی حه‌سه‌ن مه‌جیده‌وه، هیچ جه‌للادێكی دیكه‌م نه‌دیوه به‌و جۆره به شه‌ق له مرۆڤ هه‌ڵبدات، كه ئه‌و به Continue Reading »\nنامه‌یه‌ک له ڕێبوار سیوه‌یلیه‌وه\nWritten on March 2, 2011, by ڕێبوار\nهاوڕییان سوپاستان ده‌كه‌م بۆ ره‌خنه‌كانتان و بۆ پرسیاره‌كانتان و بۆ روونكردنه‌وه‌كانتانهه‌ندیك رووداو له زیانی نه‌ته‌وه‌یی ئیمه‌دا هه‌ن، بۆ كه‌سێكی وه‌كو من وا باشتره خۆیان له هه‌ڵویستی ڕاگوزه‌ریانه به‌دوور بكرن و Continue Reading »\nWritten on May 19, 2008, by ڕێبوار\nڕێبوار سیوەیلى…… ئیتر لەمەودوا هیچ كەس نیە ڕووى قسەمانى تێكەین. فاشیزمى متبوو كە لە غەفڵەتى ساڵانى پێشوودا نەماندەبینى، خۆى لە دەركردنى بێحورمەتانەى پڕۆفیسۆر عەباس وەلیدا بەجۆرێكى زۆر ئاشكرا Continue Reading »\nمرۆڤ وەك بەخشندە…ڕێبوار سیوەیلى\nWritten on February 27, 2008, by ڕێبوار\nهەڵبژاردەى گفتوگۆكان (1995-2006) مرۆڤ وەك بەخشندە (هەڵبژاردەى گفتوگۆ)، ڕێبوار سیوەیلى چاپخانەى ڕەنج، سلێمانى، چاپى یەكەم هاوینى 2006، تیراژ: 2000 دانە، ژمارەى سپاردن ( ). نرخ: ( ) دینار.\nWritten on February 11, 2008, by ڕێبوار\nناوى کتێب: زانکۆ لە مۆدێلەوە بۆ واقیعنووسەر: ڕێبوار سیوەیلى…بابەت: وتار و لێکۆڵینەوە…ساڵ و نۆرەى چاپ: زستانى 2006، چاپى یەکەم… زانکۆى ئێمە نایەوآ مۆدێل بێت، نایەوآ مۆدێلێکى لەبەر دەمدا بێت و Continue Reading »\nله په‌یوه‌ندییه‌وه بۆ خۆشه‌ویستی .. رێبوار سیوه‌یلی\nWritten on January 17, 2008, by ڕێبوار\nڕێبوار سیوەیلی لە پەیوەندییەوە بۆ خۆشەویستی خوێندنەوەیەكی كۆمەڵناسیانەى پەیوەندیى خۆشەویستی كوردستان 2004\nدەنگى پێى ئاو …نووسەر: سوهراب سپێهرى- وەرگێڕانى: ڕێبوار سیوەیلى\nWritten on January 12, 2008, by ڕێبوار\nWritten on January 6, 2008, by ڕێبوار\nژیان كورتە (نامەیەك بۆ ئاگۆستینى قەدیس) وەرگێڕانى: ڕێبوار سیوەیلى 2004


رێکخراوی ئاشتی، بۆ مافەکانی مرۆڤ كەلار .. لەماوەی 24 كاتژمێری رابردودا 150 شوێنكار سزادران - رێکخراوی ئاشتی، بۆ مافەکانی مرۆڤ\nكەلار .. لەماوەی 24 كاتژمێری رابردودا 150 شوێنكار سزادران\nله‌لایەن لیژنەهاوبەشەكانی قائیمقامیەتی قەزای كەلارەوە لەماوەی 24 كاتژمێری رابردودا 150 شوێنكار بەهۆی سەرپێچیەوە سزادران.\nراگەیاندن و پەیوەندیەكانی قائیمقامیەتی قەزای كەلار رایگەیاند:”لیژنە هاوبەشەكانی قایمقامیەت و تیمەكانی پۆلیس و ئاسایشی كەلار و پۆلیسی شارەوانییەكان ، بە بڕیاری قایمقامی كەلار بەردەمن لە چاودێریكردنی بازاڕ و شوێنە گشتییەكان و پابەندكردنی هاوڵاتیان و كاسبكاران بە بڕیار و رێنماییەكانی تایبەت بە خۆپاراستن لە ڤایرۆسی كۆرۆنا .\nرونیشكراوەتەوە:” لەو چوارچێوەیەدا لە ماوەی ٢٤ی سەعاتی ڕابردوودا بە ھۆی پابەندنەبوون بە رێنماییەكانی تایبەت بە خۆپاراستن لە ڤایرۆسی كۆرۆنا لە سنووری قەزای كەلار زیاتر لە ١٥٠ شوێنكار داخراوەن ، كە بەشی زۆری ئەو شوێنكارانە دەكەونە سەنتەری بازاڕی شاری كەلار.\nجەختیشكراوەتەوە:” ئەو شوێنانەی داخراون لە ماوەی رابردوودا چەندین جار چی لە ڕێگای لیژنەكان و ڕاگەیاندنەوە ، ئاگادار كراونەتەوە كە ڕێنماییەكان جێبەجێ بكەن بە تایبەت بەكارهێنانی دەست كێش و دەمامك بەڵام پابەند نەبووون بە ڕێنماییەكان بۆیە دواجار بڕیاری داخستنیان دراوە.\nتاگەکان : Ashti Ashti Human Rights ashti.krd Hawal iraq ئازادی ئاشتى ئاشتی ئامار بەدواداچون پیشێل كردنی مافی مرۆڤ ڕێكخرلوی ئاشتی عیراق كەلار هه‌وال هەواڵ هەواڵ بەدواداچون ھەواڵ\nکەی جینۆسایدی ئێزیدیان دەبێتە بابەتێکی نیشتمانی کوردستانی؟\nسیمیناری زمانی جه‌سته – له‌نیا جه‌مال\nسیمیناری نهێنییەکانی هونەری دەربڕین بەشی ٢\nباوکى یه‌کێک له ده‌ستگیرکراوانى بادینان داواى چاره‌نوسى کوڕه‌که‌ى ده‌کات\nچاره نووسی گیراوێكی ده‌ستبه‌سه‌ر كراوی كورد ناروونه\nلەرێمی کوردستان؛ لەمساڵدا زیاتر لە هەزار و 700 کەس لەسەر مادەی هۆشبەر دەستگیرکراون


بەیاننامەی تازەی سەرکردایەتیی ئۆپراسیۆنی ھاوبەشی عێراق سەبارەت بە ھێرشەکانی تورکیا - SAHAR KURDISH (Sorani)\nئاب 13, 2020 18:12 Asia/Tehran\nسەرکردایەتیی ئۆپراسیۆنی ھاوبەشی عێراق ڕۆژی پێنج شەممە لە بەیاننامەیەکی تازەدا جەختی کرد: ھێزەکانی ئەم وڵاتە توانایی پێویستیان بۆ بەرەڤانی کردن لە وڵات لە ھەمبەر ھەرچەشنە شاڵاوێکی بیانی ھەیە.\nبە پێی ڕاپۆرتی ئیرنا بە گێڕانەوە لە میدیاکانی عێراقەوە، سەرلەشکر «تەحسین خەفاجی» وتەبێژی سەرکردایەتیی ئۆپراسیۆنی ھاوبەشی عێراق لەم بەیاننامەیەدا جەختیشی کرد: ھەنگاوەکەی تورکیا لە بە ئامانج گرتنی ئەفسەرانی عێراقی لە کاتی ڕاپەڕاندنی ئەرکی سنوروانی دا، کاریگەریی نەرێنی لە سەر ئاستی پەیوەندییەکانی نێوان ھە ردووک وڵات دەبێت. ناوبراو وتیشی: ھێرشی فڕۆکەی بێ فڕۆکەوانی تورکیا بۆ سەر سنووروانانی عێراقی ھەنگاوێکی مەترسیدارەو بە واتای بەزاندنی سەروەریی وڵاتەکەمان لێکی دەدەینەوە»\nئەم کاربەدەستە پایەبەرزە لەشکریەی عێراق جەختیشی لەوە کردەوە کە، فەرمان و تەگبیرگەلێک لە ئارادایە کە لەوانەیە لە تۆڵەی شاڵاوەکەی سێ شەممەی ڕابردووی تورکیا لە لایەن سەرۆک وەزیران و سەرکردایەتیی گشتیی ھێزە چەکدارەکانی عێراق دەربکرێت.\nخەفاجی ئەوەشی وەبیر ھێنایەوە کە سەرکردایەتیی ئۆپراسیۆنی ھاوبەشی عێراق بە بەشداریی وەزارەتخانەکانی بەڕەڤانی و نێوخۆ وتووێژ لە بارەی شوێنھاتی ھێرشە بەردەوامەکانی تورکیا بۆ سەر خاکی عێراقی لەگەڵ بەرپرسە سەربازییەکانی ھەرێمی کوردستاندا دەست پێ کردووە.


بەپێی بەڵگەنامەیەكی ویكیلیكس بازرگانی مەترسیداری ماددەی مخەدەراتی جیهانی سەركردەكانی پەكەكەن | خواکوڕك\nڕاگەیێندراوێك لە فەرماندەیی گشتیی هێزی پێشمەرگەی كوردستان 9 خوله‌ك ago\nئەنجوومەنی ئاسایشی کوردستان: میلیشیاكانى حه‌شدى شه‌عبى به چه‌كى ئه‌مریكی هێرشیان كرده سه‌ر پردێ 14 خوله‌ك ago\nHome کوردستانی بەپێی بەڵگەنامەیەكی ویكیلیكس بازرگانی مەترسیداری ماددەی مخەدەراتی جیهانی سەركردەكانی پەكەكەن\nویكیلیك و سەركردەكانی پەكەكە\nبەپێی بەڵگەنامەیەكی ویكیلیكس بازرگانی مەترسیداری ماددەی مخەدەراتی جیهانی سەركردەكانی پەكەكەن\nدانەر: سەركان كوردستانیon: 2016/12/29 2:41 AIM: Views: 26\nبەپێی بەڵگەنامەیەكی ویكیلیكس وەزارەتی سامانی ئەمریكی چەند سەركردەیەكی كۆما جڤاكێن كوردستان( كەجەكە) دەخاتە لیستی رەشی بازرگانانی ( ناركۆتیك، مادەی بێهۆشكەر)”.\nلە بەڵگەنامەیەك پێگەی ویكیلیكس ئاشكرای دەكات كە وەزارەتی سامانی ئەمریكی ناوی هاوسەرۆك و چەندین سەركردەی كەجەكە، دەخاتە لیستی رەشی بازرگانی وڵاتەكەی بەتۆمەتی كاری بازرگانی و گواستنەوە و رێخۆشكەر، بە مادەی قەدەغەكراوەكانی جیهانی، هەر بەپێی بەڵگەنامەكە بێت، بێت كە لە راپۆرتی یاسایی ئەمریكا وەرگیراوە، ناوی سەركردەكانی لەناو لیستی رەشی ئەمریكا بە بازرگانی بەمادەی بێهۆشكەر ناساندووە، كە هەریەكە لە (جەمیل بایك هاوسەرۆكی كۆما جڤاكێن كوردستان و دۆران كالكان ئەندامی سەركردایەتی كەجەكە و رەمزی كارتاڵ بەرپرسی رێكخستنەكانی ئەوروپای پەكەكە و سەبەری ئۆك ئەندام سەركردایەتی پەكەكە ئادەم ئیۆزن یەكێك سەركردایەتی پەكەكە)”.\nهەر بەپێی بەڵگەنامەكەی ویكیلیكس بێت ئەو سەركردانەی پەكەكە لێپرسراون، بە گواستنەوەی جۆڕەكانی ( كانەبی و مەریوانە) ئەو بازرگانیە نایاساییە لەسەر ئاستی جیھان و لە ئەوروپا و ڕۆژھەلاتی ناوەراست لە بەڵگەنامەكەشدا دەلێت ئەو بازرگانیەش وەكو سەرچاوەیەكی دارایی لۆجستی ڕێكخراوەكانیان سوودی لێوەردەگرن”.\nراپۆرتەكە ئاماژەی بەوەشداوە، تەواوی ئەم چاڵاكیە بازرگانیە تاوانی نایاساین لەسەر ئاستی جیهان و بەپێی یاساكانی نێودەوڵەتی تاوانێكی مەترسیدارە، ئەو بازرگانیە تۆمەتبار دەكرێت بە بازرگانی كردن بە ناركۆتیك ( مادەی بێهۆشكەر) ھاوكات لەلایانی پولیسی نیودەوڵەتی Interpol و پۆلیسی ئەوروپی Europol ھەوڵی دەستگیركردنیان دەدرێت تا ئەو كاتەی دەدرێنە دادگا”.\nبەپێی یاساكانی ئەمریكا بەگشتی، بەتایبەت ناوی ئەو بەندە و یاساییە تایبەتەی كە تۆمەتبار ئەو بازرگانیە پێ سزا دەدرێت Foreign Narcotics Kingpin Designation Act Kingpin Act، بازرگان و مامەڵەكەرانی دونیای ماددە بێھوشكەرەكان لەلایەن ئەمریكاوە بە وردی چاودێری دەكرێن ھوڵدەدرێت دوای دەستگیركردنیان دادگایی بكرێن و لێپرسینەوەی توندی ئەمنی و یاساییان لە گەڵ بكرێت”.\nلە ڕاپۆرتەكەدا ھاتووە كۆما جڤاكێن كوردستان (KCK) كە درێژكراوەی سیاسەت و ستراتیژەكانی پارتی كریكارانی كوردستان (pkk)ـیە بە بریاری\n( 13224 ) وەزارەتی ناوخۆیی ئەمەریكا لە ساڵی ١٩٩٧ بە گروپێكی تیرورستی جیھانی دەستنیشان كراون ، ھاوكات كۆنگرەی گەل لە ساڵی ٢٠٠٨ خراوەتە ھەمان لیستەوە و دواتریش ھەرسی ڕێكخراو لە ٢٠٠١ تۆمەتباركراون بە بەكارھێنانی تیرور و توندتیژی چەكداری و بازرگانیكردن بە كەرەستە و مادەی قەدەغەكراوی جیھانیەوە، وەكو چەك و ماددە ھۆشبەرەكان و بارزگانی بە كوچبەرانەوە لە كاتی گواستنەوە و دەربازكردنیان لە سنورە نێودەوڵەتیەكان”.\nلەراپۆرتەكەدا ئاماژە بەوەش كردووە، ھەریەكی لە سەركردەكانی (pkk و kck و kongra gel ) بە توندی سزای یاسایی و ماددی دەدرێن و رێكخراو و دەزگا یاسایی و ھەواڵگری و ئەمنیەكانی ئەمریكا لێپرسراو دەبن لە دەستگیركردن و بەدواداچوون و سزادانیان لە رووی یاسایی و ماددییەوە.\nبەڵگەكان لەو دوو لینكەی خوارەوە سەیری بكە\nTags: KCKpkkسەركردەكانی پەكەكەكانەبی و مەریوانەویكیلیكس\n2017/10/20 10:11 AIM:


kurd4net: راگرتنی ئه‌كاونته‌كه‌ت بۆ ماوه‌یه‌كی كاتی\nراگرتنی ئه‌كاونته‌كه‌ت بۆ ماوه‌یه‌كی كاتی\nزۆرجار ده‌بینین به‌هۆی سه‌رقالبوونمان به‌هۆی كارێكه‌وه یاخود خوێندن یان هه‌ر بۆنه‌یه‌كی تره‌وه بێت حه‌زده‌كه‌ین بۆ ماوه‌یه‌كی كاتی ئه‌كاونته‌كه‌مان رابگرین له فه‌یسبووك .\nئه‌م خزمه‌تگوزاریه زۆر له مێژه له فه‌یسبووكدا هه‌یه به‌لام له ئیستادا زۆرجار ئه‌و پرسیارمان ئاراسته ده‌كرێت بۆیه ئێمه لێره‌دا به پێویستمان زانی كه ئه‌م فێركاره باس بكه‌ین ، كه چۆن ئه‌كاونته‌كمان له فه‌یسبووك بۆ ماوه‌یه‌كی كاتی رابگرین و هه‌ركاتێك حه‌زمان كرد دووباره ده‌توانین ئه‌كاونته‌كمان چالاك بكه‌ینه‌وه\nسه‌ره‌تا چۆن ئه‌كاونته‌كه‌مان ناچالاك بكه‌ین (بۆماوه‌یه‌كی كاتی رایبگرین ))\n1.كلیك له‌سه‌ر ئه‌م لینكه بكه (ئێره كلیك بكه ) یان هه‌نگاوه‌كانی وێنه‌كه جێبه‌جی بكه\n2. پاشان له‌و په‌نجه‌ره نوێیه‌ی بۆمان ده‌كرێته‌وه\nله Reason for leaving (Required) فه‌یسبووك پرسیارت لی ده‌كات بۆچی ئه‌كاونته‌كه‌ت راده‌گری ده‌توانی یه‌كێك له‌وانه هه‌لبژێری ، بۆ نمونه : I have another Facebook account. واته من ئه‌كاونتێكی ترم هه‌یه .\nله Email opt out: ئه‌گه‌ر لێره كلیك بكه‌ین ئه‌وا له‌و كاته‌ی كه ئێمه له‌سه‌ر فه‌یسبوودا نین هیچ تێبینیه‌ك بۆ فه‌یسبووكه‌كه‌مان نایت واته ئه‌گه‌ر كۆمێنتێك له‌سه‌ر وێنه‌یه‌كه‌مان درا له‌وماوه‌ی كه ئه‌كاونته‌كه‌مان راگرتووه ، كه پاشان دووباره ئه‌كاونته‌كه‌مان چالاك ده‌كه‌ینه‌وه فه‌یسبووك ئاگاداری ئه‌وه‌مان ناكاته‌وه كه كه‌سێك كۆمێنتی له‌سه‌ر وێنه‌كه‌مان كردوه .\nدواتر كلیك له‌سه‌ر confirm ده‌كه‌ین\nبۆ زیاتر روونكردنه‌وه سه‌یری وێنه‌كه بكه\n3. پاشان په‌نجه‌ره‌یه‌كی تر ده‌بێته‌وه كه نوسراوه Please confirm your password to continue له بۆشایه‌كه‌دا له‌ته‌نیشت password پاسوۆردی ئه‌كاونته‌كه‌ت بنوسه و دواتر كلیك له‌سه‌ر deactivate now بكه و ئه‌كاونته‌كه‌ت ناچالاك ده‌بێت تا ئه‌و كاته‌ی كه تۆ به خۆت دووباره ده‌یكه‌یه‌وه\nLabels:photos فێركاری فه‌يسبووك\nچۆن هه‌موو كه‌س نه‌بینێت كه تۆ چی په‌یجێك لایك ده...\nڤیدیۆیه‌ك له ماوه‌ی 17 رۆژ دا 30 ملیۆن ته‌ماشاكه...\nمرۆڤ زیاتر پۆستی فه‌یسبووكی زیاتر له هزر ده‌مێنێت...\nئاماری تۆری ئه‌نترنێت له 2012 دا\nدوایی 1 ملیۆن لایك توانیان توته‌یه‌كی نوێ به‌ده‌ست...\nفه‌یسبووك بابه‌ته زۆرترین شێركراوه‌كان بلاوده‌كات...\nوه‌لامی كۆمه‌لێك پرسیار كه رۆژانه دووباره ده‌بن...\nچه‌ند زانیاریه‌ك له‌باره‌ی گۆگله‌وه\nپارێزگاری له ئه‌كاونته‌كه‌ت بكه له‌گه‌ل نۆرتن له...\nدروست كردنی ئه‌كاونتی یوتیوب و بلاوكردنه‌وه‌ی ڤیدی...


14/07/2020 1280 جار خوێندراوه‌ته‌وه\nزۆریك لە بەرپرسانی ئەوروپا لە بڕیارەكانی دەسەڵاتدارانی توركیا نیگەرانن‌و هۆشداریش دەدەنە ئەو وڵاتە.\nفەڕەنسا، كە پەیوەندییەكانی لەگەڵ ئەنقەرە لە دۆخێكی خراپ دایە، داوای لە دەوڵەتەكانی یەكێتییەكە كردووە دەست بە دانوستان بكەن سەبارەت بە ئەو هەڵوێستەی پێویستە لە بەرامبەر توركیادا پیادە بكرێت.\nئەنقەرە و هاوبەشەكانی لە یەكیەتی ئەوروپا ناكۆكی زۆر گەورەیان لە نێوان دایە.\nدوو شەممەی ڕابردوو بەرپرسانی ئەوروپا بێزاری و ناڕەزایی خۆیان بەرامبەر ڕەفتارەكانی توركیا نیشاندا، بۆیە لە مشتومڕدان بۆ پیادەكردنی ئەو بژاردانەی وا لە توركیا دەكەن پابەندی ڕێزگرتن لە وابەستەبوونە نێودەوڵەتییەكانی بێت.\nجۆزیف بوڕێڵ- ی وەزیری دەرەوەی یەكیەتییەكە دانی بەوەدانا كە 4 مانگ لەمەوپێش و لە كۆبوونەوەی وەزیرانی دەرەوەی یەكیەتییەكەدا، لە توانادا نەبوو هەڵوێستێكی هاوبەش لە بەرامبەر توركیادا گەڵاڵە بكەن.\nبۆرێڵ لە لێدوانێكی ڕۆژنامەوانیدا سەبارەت بەو بابەتە وتی: پەیوەندییەكانمان لەگەڵ توركیادا لەگرێژنە چوون بە هۆی ئەو هەڵوێستە تاكگەرایانەی ئەنقەرە پیادەیان دەكات و پێچەوانەی بەرژەوەندییەكانمانن.\nبۆرێڵ هەفتەی پێشوو سەردانی ئەنقەرەی كرد و لەگەڵ مەولود چاوش ئۆغڵۆی وەزیری دەرەوەی توركیادا كەوتە دانوستانی سەختەوە.\nبۆرێل ئەوەشی وت: پشتیوانییەكی گەورەی هەیە بۆ ئامادەسازیكردن بۆ گرتنەبەری ڕێوشوێنی گونجاو بۆ وڵامدانەوەی ئەو ئاڵێنگارییانەی توركیا سەپاندوونی.\nئاماژەی بەوەشدا كە ئەو بژاردانە تاوتوێ دەكەن كە دەكرێت لە كۆبوونەوەی نافەرمی كۆتایی ئۆگستۆسی ئەمساڵدا بخرێنە بەردەم وەزیرانی یەكیەتی ئەوروپا.\nتوركیا پشتیوانی پێشكەشی حكومەتی سازانكاری لیبیا دەكات لە تەڕابلوس كە نەتەوە یەكگرتووەكان دانیپێداناوە، ئەنقەرە تۆمەتبارە بە پێشیلكردنی ئەو قەدەغەكردنی چەكەی نەتەوە یەكگرتووەكان بەسەر لیبیایدا سەپاندوویەتی.\nتوركیا لە سوریا دژی كوردەكان لە جەنگ دایە كە هاوپەیمانی سەرەكی هاوپەیمانی نێودەوڵەتین، ئەو هاوپەیمانییەی زۆرێك لە دەوڵەتانی ئەوروپا تیایدا ئەندامن بۆ جەنگان دژ بە داعش.\nئەنقەرە لە ناوچەی ئابووری دەریایی سەر بە قوبڕس خەریكی گەڕان و پشكنینە بە دوای غازدا، یەكیەتی ئەوروپاش ئەو ڕەفتارەی توركیا بە ناشەرعی دەزانێت و ئەمەش وایكردووە یەكیەتییەكە سزا بەسەر چەند هاوڵاتییەكی توركیدا بسەپێنێت.\nلەسەر ئاستی ناوخۆش ڕەجەب تەیب ئەردۆغانی سەرۆكی توركیا تۆمەتبارە بە پێشیلكردنی مافەكانی مرۆڤ لە وڵاتەكەیدا. بڕیارەكەی ئەم دوایەی ئەردۆغانیش بە گۆڕینی كلێسای ئایا سۆفیا بۆ مزگەوت، شەپۆلێك ڕەخنەی دەوڵەتانی جیهان بە گشتی و یۆنان بە تایبەتی بەدوای خۆیدا هێنا.\nبۆرێل داوای لە توركیا كرد چاو بە بڕیارەكانیدا بخشینێتەوە و پوچەڵیان بكاتەوە، وتیشی دەبێت ئەو دۆخە بگۆڕین و جۆرێك لە متمانە بگەڕێنینەوە نێوانمان.\nجان ئێف لۆدریان- ی وەزیری دەرەوەی فەڕەنساش لە بەیاننامەیەكدا وتی: دیدگای ئەندامانی یەكیەتییەكە تا ڕادەیەكی زۆر یەكانگیرە سەبارەت بەوەی دەبێت ئەنقەرە ڕوونكردنەوەیان پێ بدات سەبارەت بە ڕێزگرتنی سەروەری دەوڵەتانی ئەوروپی و پابەندبوونیش بە بڕیارەكانی كۆنگرەی بەرلینی تایبەت بە لیبیا، بە تایبەتیش ئەوەی پەیوەستە بە قەدەغەكردنی هەناردەكردنی چەك بۆ لیبیا.\nلۆدریان وتیشی دوامان لە بۆرێل كردووە بە خێرایی ئەو پێشنیارانەمان بۆ ئامادە بكات سەبارەت بەو بژاردە و هەنگاوانەی بەردەستن و دەكرێت بگیرێنەبەر.\nهەروەها سەرچاوەیەكی دبلۆماسیش وتی: چاو بەوەدا دەخشێنیینەوە چەند سزایەك ئامادە بكەین سەبارەت بە پێشێلكارییە مەترسیدارە دیكۆمێنتكراوەكانی قەدەغەكردنی هەناردەكردنی چەك بۆ لیبیا كە نەتەوە یەكگرتووەكان سەپاندوونی.\nتوركیا لای خۆیەوە هەموو ئەو تۆمەتانەی ڕەتكردوونەوە، چاوش ئۆغڵۆی وەزیری دەرەوەشی لەو بارەوە هۆشداری داوەتە بۆریل، ئەو بەستنەوەی پرسی كۆچبەرانی بە نائارمییەكانی ڕۆژهەڵاتی ناوەڕاست كردە ڕەخنە لەسەر یەكیەتی ئەوروپا، وتیشی ئەگەر دانوستانەكانمان بەرەوپێش نەچن، ئەوا توركیا ڕێگە لە كۆچبەران ناگرێت لە چوون بەرەو ئەوروپا.\nساڵی پار توركیا سنوری خۆی بۆ كۆچبەران كردووە و دەیەها هەزار كەس بەرەو یۆنان كۆچییان كرد.\nهاوكات ئاژانسی هەواڵی (فرانس پرێس) بڵاویكردەوە: ئەڵمانیا زۆر لێبڕاوانە لە هەڕەشەی كۆچبەران دەڕوانێت، ئەنجێلا میركڵ- ی ڕاوێژكاری ئەڵمانیاش زۆر مەبەستییەتی خۆی لە پرسی كۆچبەرانی تازە بپارێزێت لەو ماوەیەی سەرۆكایەتی یەكیەتی ئەوروپا دەگرێتەدەست.\nپەرلەمانی ئەوروپاش تازە بودجەیەكی بە بەهای 485 ملیۆن یۆرۆ پەسەند كردووە و خستویەتییە بەردەم كۆمیسیۆنی ئەوروپی سەبارەت بە یارمەتیدانی 4 ملیۆن ئاوارەی سوری نیشتەجێی ئەڵمانیا.


ئارام هادی: بغداد وەک دوا دەرفەت. – WTARIKURD\n٭ تۆ کە هەرێمێکی فیدراڵی و بەپێی دەستوور بەشێکی لە عیراق، هەم مافت هەیە و هەم ئەرک، ئەرک و مافەکانت چین، تا چەند ئەرکەکانت بەجێگەیاندوە و مافەکانت وەرگرتوە، ئەمە جێگەی گفتوگۆکردنە لەگەڵ بغداد.\n٭ مادەی 140ی دەستوور، فرۆشتنی نەوت بەسەربەخۆ، ئیدارەدانی کەرکوک و ناوچە جێناکۆکەکان، بودجەی گشتی و پێشمەرگە، شێوازی چۆنیەتی دەسەڵاتەکانی هەرێم لەمەلەفی دەرەوە و چارەسەرکردنی خاڵە سنوریەکان و پاراستنیان، ئەمانە ئەو پرسانەن کە تائێستا بەهەڵواسراوی لەنێوان (هەولێر. بغداد)ماوەتەوە و چارەسەری بنەڕەتی بۆ نەدۆزراوەتەوە.\n٭ تاچەند زەمینە سازی کراوە تا لایەنە سیاسیەکوردیەکان بە یەک ئاڕاستە لەگەڵ بغداد گفتوگۆی لەسەربکەن؟، کامەیە ئەو پاکێجە هاوبەشەی کە لایەنە کوردیەکان لەسەری کۆکن؟، تائێستا کوتلە کوردیەکانی پەرلەمانی عیراق نەیانتوانیوە ناوەندێکی هاوبەشی بڕیاردانیان هەبێت!!، وە نەیانتوانیوە کارنامەیەکی کاتیشیان هەبێت!!، لەهەمووی گەڕێ تاچەند کورد نیەت پاکی بۆ ڕێککەوتن لەگەڵ بغداد نیشانداوە و ڕێگریەکانی بغداد کامانەن؟، کەس ئاگای لە وردەکاریەکەی نیە تەنها ئەوەنەبێت، لەدانیشتنەکانیاندا واهەست دەکەی دنیا شامی شەریفە و کەچی هیچ ڕێککەوتنێکی بەدوادانایەت!.\n٭ حکومەتی هەرێم لە ڕابردوودا و لەسیاسەتی فرۆشتنی نەوت بەسەربەخۆ شکستی هێنا باجی دەرئەنجامە خراپەکانیشمان دا، لەئیدارەدانی کەرکوک و ناوچە جێناکۆکەکان ناکرێت تەنها کورد لەبەرچاو بگیرێت، چونکە ئەمەش تاقیکرایەوە و ئێستاش حاڵی ئەو شارە لەبەرچاوانە.\n٭ بۆ کەرکوک و ناوچە جێناکۆکەکان پێش ڕێککەوتن لەگەڵ بغداد پێویستی بە ڕێککەوتنی سیاسی و کۆمەڵایەتیە لەگەڵ (عرب و تورکمان)، تا بیان کەی بەشەریکی دەسەڵات لەشارەکەدا، بۆ کۆتایی هێنان بە قەیرانی دارایی پێش ڕێککەوتن لەگەڵ بغداد، هەڵوەشاندنەوەی گرێبەستی پەنجا ساڵەی (هەولێر و ئەنقەرە)یە، وەک چۆن پێش جێبەجێکردنی مادەی 140کارکردنە بۆ بە هەرێمکردنی کەرکوک، هاوشێوەی هەرێمی کوردستان با (هەرێمی کەرکوک)یش هەبێت، ئەمەش زیاتر پاڵ بە عیراقەوە دەنێت بۆ لامەرکەزی هەرێمەکان و هاوکات دەبێتە پاڵپشتی زیاتریش بۆ هەرێمی کوردستان.\n٭ ئەو جا دروستکردنی ناوەندێکی بڕیار بۆ کوتلە کوردیەکانی پەرلەمانی عیراق و تیمی کورد لە کابینەی حکومەتی بغداد زۆر گرنگه، بەمەبەستی بڕیاردانی بەرپرسیارانە لەئاست ئەو پرسانەی ڕۆژانە دێتە بەردەمیان، ئەم ناوەندی بڕیارەش بەجۆرێک دەسەڵاتی پێبدرێت تا بەبێ گەڕانەوە بۆ لایەنە سیاسیەکانیان و بەپێی بەرژەوەندی هەرێمی کوردستان توانای بڕیاردانیان هەبێت، نەک وەک یاسای هەڵبژاردنی پارێزگاکان لە دوا دەقیقەی پێش دانیشتنی پەرلەمان کوتلەی پارتی بە بڕیاری حزبەکەیان بایکۆتی دانیشتنەکەیانکرد.\n٭ دواجار دروستکردنی ناوەندێک بۆ تیمی پەرلەمان و حکومەتی عیراق، لە کوتلە و بەرپرسە کوردیەکانی بغداد هاوکات بە هاوبەشی لەگەڵ حکومەتی هەرێم، دەتوانن ڕۆڵی ئیجابی ببینن لە چارەسەرکردنی کۆی کێشەکانی (هەولێر. بغداد).


interviews-kirmanciyanavin – KCK-Info\n١١ گەلاوێژ ٢٠٢٢\nدوران کاڵکان: فاشیزمی ئاکەپە – مەهەپە لە زاپ و ئاڤاشین دەکرێت بە ژێر گڵەوە -نوێکرایەوە-\nدوران کاڵکان ئەندامی کۆمیتەی بەڕێوەبەری پەکەکە ڕایگەیاند، هێرشەکانی رژێمی ئاکەپە – مەهەپە کە لە ٢٦ی ئابی ٢٠١٦ەوە دەستیپێکردووە و ماوەی شەش ساڵە بەردەوامە و وتی: “بە دڵنیاییەوە گەریلا دەوڵەتی تورک تێکدەشکێنن و لە زاپ دەیکەن بە ژێر گڵەوە”. زیاتر\n١٠ گەلاوێژ ٢٠٢٢\nهۆزات: دروسترین ڕەخنەلەخۆگرتنی بەڕێوەبەریی عێراق داننانە بە بەڕێوەبەریی خۆبەڕێوەبەری شەنگال دا\nبەسێ هۆزات هاوسەرۆکی دەستەی بەڕێوەبەری کەجەکە ڕایگەیاند، پێویستە بەرێوەبەریی عێراق و پەدەکە پێش هەموو شتێک حسابی فەرمانی سەر ئێزدیەکان بدەن و وتی: “دروستترین ڕەخنەگرتن لەخۆ لەلایەن عێراقەوە داننانە بە بەڕێوەبەریی خۆبەڕێوەبەری شەنگال دا”. زیاتر\n٩ گەلاوێژ ٢٠٢٢\nبەسێ هۆزات: پارتی دەیەوێت باشوری کوردستان بکاتە پارێزگایەکی تورکیا\nبەسێ هۆزات هاوسەرۆکی دەستەی بەڕێوەبەری کەجەکە ڕایگەیاند، پارتی دیموکراتی کوردستان (پەدەکە) لە هەوڵی ئەوەدایە باشور بکاتە پارێزگایەکی فەرمیی تورکیا و وتی: “تورکیا دەیەوێت باشور بکاتە پارێزگایەکی خۆی و یەکێک لە بارزانییەکانییش بکاتە والیی… زیاتر\nجەمیل بایک هاوسەرۆکی دەستەی بەڕێوەبەری کەجەکە ڕایگەیاند، هێرشە داگیرکارییەکانی ئەم دواییە بەشێکن لە دید و چەمکی جینۆسایدکردن لە دژی گەلی کورد و وتی: “لێرەدا لەلایەن دەوڵەتی تورکەوە ڕۆڵێک بە پەدەکە دراوە و خەریکی جێبەجێکردنی ئەو ئەرکەیە”. زیاتر\nچاوپێکەوتن لە گەڵ بەسێ هۆزات و جەمیل بایک، هاوسەرۆکانی کەجەکە، سەبارەت بە پرەنسیپ، ئارمانج، دەسکەوتەکان و پەیوەندییەکانی بزووتنەوەی ئازادیخوازی کوردستان. زیاتر\nچاوپێکەوتن لە گەڵ دوران کالکان، ئەندامی کۆمیتەی بەڕێوەبەری پەکەکە، سەبارەت بە بنەما فەلسەفی و سیاسیەکانی کەجەکە. زیاتر


کوردیپێدیا - کومی\n🏰 کومی | پۆل: شوێنەکان | زمانی بابەت: 🏳 کوردیی ناوەڕاست\n3. 👁 بێ گەلاس\n4. 👁 بەردە قسڵ\n5. 👁 پێشەوا\n6. 👁 تەنگژە\n7. 👁 دۆڵە دزە\n8. 👁 زەڵێ\n9. 👁 سالح بەگ\n10. 👁 ساڵک\n11. 👁 سپێرمێ\n12. 👁 سەرچاوەی هەڵشۆ\n13. 👁 شاخان\n14. 👁 شیوەرزی خواروو\n15. 👁 شیوەرزی سەروو\n16. 👁 قوڵە هەرمێ\n17. 👁 قۆجاڵ\n18. 👁 ناوزەنگ\n19. 👁 نۆڕسیە\n20. 👁 نەمەر کاکوڵ\n21. 👁 هورێوە\n22. 👁 هەورەبانە\n23. 👁 هەڵشۆ\n24. 👁 کامەستا\n25. 👁 کانیلان\n26. 👁 کوێزەڵە\n27. 👁 کەلوە ڕەز\n👁 ئەم بابەتە 441 جار بینراوە


حەمەئازاد بەرزنجی: کارێ مەکەن ئەزی تیا شەرمەزار بێت. – WTARIKURD\nحەمەئازاد بەرزنجی: کارێ مەکەن ئەزی تیا شەرمەزار بێت.\nڕێک بێ پێشەکی و بۆچونە ناو ناوەڕۆکی بابەتەکە، شارۆچکەی بەرزنجە لە شارباژێڕ یەکێکە لە شوێنە پیرۆزە ئایینیەکان لە هەرێمی کوردستان، نەوە و زاناو پیاوە ئایینیەکانی بە پانتایی هەموکوردستاندا بلاوبونەتەوە. سەرکردەو ڕێبەرو زانای ئایینی زۆریان تیا هەڵکەوتوە. کە ئەمانە هەمویان لە وەچەی ( شێخ عیسا و شێخ موسا ) ی بەرزنجەن، ئەمانیش نەوەی بابەعەلی هەمەدانینین و لە هەمەدانەوە هاتون. لەوانە عەلامە شێخ مارفی نۆدێ، کە هەرلەگەڵ دامەزراندنی شاردا، لەسەر داوای یەکەم پادشای بابان، هاتۆتە سلێمانی و مزگەوتی گەورەی شاری چێکردوە. ئەوانی دی، هەر بۆ نمونە شێخ حەسەنی گڵەزەردەی ئەستێرە ناس و کاک ئەحمەدی شیخ و مەلیک مەحمودی نەمرو چەندانی دی. کە ئێستاشی لەسەر بێت زۆر کەس تا ئێستا بە قەبری کاک ئەحمەد سوێند دەخۆن.\nئەمانە لەگەڵ ئەوەی زاناو ڕێبەری ئایینی بون، بەڵام پەڕگیرو توندڕەو نەبون. وە تائێستا نە لە بەرزنجەو نە لە گوندەکانی چواردەوریشدا، ئیسلامی توندڕەو و ئیسلامی سیاسیان تیا هەڵنەکەوتوە کە بەرزنجەو ناوچەکە بکەنە مۆڵگەی سەهەڵدان و خۆڕێکخستنی حزبە ئیسلامییە توندڕەوەکان و ناوچەکە نەبۆتە مۆڵگەی تروکاندان و پێکورەبونی گەرای ئیسلام گەرایی پەڕگیر. وە بۆ ئەوەی پیرۆزی و ئەوپێگە مێژویییەی خۆیشی لە دەست نەدات ، وا دەخوازرێت هەر بەوشێوەیە لەو ئاقارەی خۆیدا بمێنێتەوە. وە ئەو پێگەیەی کە تا ئێستا هەیەتی زۆر باشتر دەبینرێ، وەک لەوە ی کە ئێستا کۆمەڵێ لە بەرزنجەییانی زۆر بەرێز کە کەسانی ناسراو و خاوەن هەڵوێست و تێکۆشەری دێرین وماندونەناسی شۆڕش و ڕۆژەسەختەکان بون ، نازانم بۆئێستا دەیانەوێ بەرەو ئاقارێک بڕۆن کە پێبزانن یان نا! مەبەستیان بێت یان نا! هەنگاو نانە بەرەو تونێلی نوتەکی ئیسلام گەرایی مەزهەبی . لەم کاتەدا ختوکەدانی هەستە ئایینیەکان لەناو کۆمەڵگای کوردەواریدا، لە دوا ڕۆژێکی زۆر نزیکدا زۆر بەسانایی پەرچە کرداری زۆر خراپی لێدەکەوێتەوە و گورز وەشاندنە لە مێژوی ناوچەکە و هەڵخلیسکانە بەرەو مەزهەبگەرایی ئیسلامی نامۆ بەناوچەکە. کردنەوەی دەلاقەیەکی دوبەرەکیە بۆ خۆ خزانە ناوەوەی باڵێک و ڕەوتێکی ئیسلامی. ئاخر چ پێویست دەکات یادی عاشورا لە بەرزنجە بکرێتەوە. ئەوەتە دەبینین بەزۆری زۆردارەکی لە ناوچە دابڕینراوەکانی کوردستان و بەتایبەتی تر کەرکوک لەم یادەدا ڕەشپۆشی سیاسی و مەزهەبی دەکرێت، لەشەقامی سالمی شاری هەڵمەت و قوربانی دەنگی لەبەیکە یاحوسین دەبیسترێ . ئەمەیە جێبەجێکردنی وەسیەتی چوار ئەفسەرە شەهیدەکەو داواکانی مەلیک مەحمود و ئامانجەکانی شۆڕشی کۆن و نوێ. ئەمانە لە پەیرەوپڕۆگرامی حزبە عەلمانیەکانی کوردستان و ڕێکخراوی سۆشیال دیموکراتیەکانی جیهاندا هەن. ئەمەیە مۆدرینەو پۆست مۆدرینە و گڵۆباڵیزەیشن و ڕیفۆرم یان گەڕانەوەیە بۆ چاخەکانی فیوداڵی و تەنانەت پێش قۆناغی دەرەبەگایەتیش. یان هەنگاو نانە لە لە ڵیبرالیزمەوە بۆ دۆگماتیزم و ئانارشیزم ولە ئاوەزمەندی و ئاوەز باوەڕییەوە بۆڕاسیزمی ئایینی و ئیرەشنالیزم و پوچگەراییو وەدوکەوتنی تراویلکە.\nئەمەش مانای ئەوە ناگەیەنێ، ناوچەکە پشتگوێ بخرێت و خزمەتگوزاری باشی بۆ نەکرێت. بەڵکو بۆ سود وەرگرتن و وەک دیفاکتۆیەکی ئایینی دەتوانرێ بکریتە ناوچەیەکی گەشتوگوزاری ئایینی و سودی ئابوریش بەخەڵک و ناوچەکەش بگەیەنێت ، بەمەرجێ لە ژیر چاودێریدا بێت و بەلا ڕێدا نەبرێت. وای لێ بکرێت سەرنجی نەک گەشتیارانی ئایینی کوردستان بەڵکو دەرەوەی هەرێمیش بۆ خۆی ڕاکیشێت. بایادی ئەم شێخ و پیرانەی کوردستان لە یادی لەدایکبون یان کۆچی دوایی خۆیاندا بێت، بۆ وابەستەی بکەین بەیادێکی دیکەوە. ئەمەش بەهیچ کلۆجێ مانای بەکەمگرتن یان گرنگی نەدان بەیادە کۆمەڵایەتی و ئایینیەکان ناگەیەنێت ، لەبەر ئەوەی ئێمەی دانیشتوی هەریمی کوردستان، تا ئیستا بەشێکین لە ئێراق و لە ناو ئێراقیشدا کۆمەڵانێکی دیکە هەن کەمینە بن یا زۆرینە لەبەر ئەوەی ئەم یادەیان لا پێرۆزە. پیویستە ئێمەیش ڕیز لە یادەکە بگرین، گەر وەک یادو بۆنەیەکی خۆشی بیت لەگەڵیاندا خۆشحاڵین ، ماتەمینیش بێت هاوبەشی خەمیانین.\nلەگەڵ ئەو مەلایەیەی، کەکابراکوێرەکە چوەبوە لای، داوای لە مەلاکردبو کەدوعای خێری بۆبکات، ئەو تاقە مانگاو گوێدرێژەی کەهەیەتی پارێزراوبن، هەر نەبێ ئەگەر خوا مرداریشی کردنەوە با لە پێشەوە گوێدرێژەکە مرداربکاتەوە، مەلا دوعای خێر بۆ کوێرە دەکات. بەڵام پێچەوانەی داوای کوێرەکە ڕودەدات و، کوێرە مەلادەباتە سەر ڕوداوەکەو، مەلا زۆر ئیحراج دەبێت و دەڵێ خودایە، وەڵاهی هەندێ جار هەندێ کاری وا ڕودەدات ئەزی تیا شەرمەزار دەبێت . هیوادارین ئەم کارانەیش نەبنە هۆکارێک بۆ ئەوەی ئەزەکانی کوردستانیانیان تیا شەرمەرزار بێت.\nبەهرۆز جەحفەر: دۆخی نادیاری کورد لە کەرکوک.\nعیماد عه‌لی: درۆی راگه‌یاندن له كوردستان و پۆزش هێنانه‌وه.


کۆدار: لە ساڵی نوێدا تێکۆشانی هەمەلایەنە لە کوردستان و ئێران بەگوڕتردەکەین – Aryen TV\nکۆدار: لە ساڵی نوێدا تێکۆشانی هەمەلایەنە لە کوردستان و ئێران بەگوڕتردەکەین\nکۆمەڵگای دیموکراتیک و ئازادی رۆژهەڵاتی کوردستان لە لێدوانێکدا نەورۆز پیرۆز دەکات و رایدەگەینێت: هەموو هێرشەکان لە دژی گەل و بزاڤەکەمان پێداگرمان دەکاتەوە لە سەر درێژەدان بە تێکۆشان.\nکۆدار لە سەرەتای لێدوانەکەیدا هاتنی نەورۆز پیرۆز دەکات و ڕایدەگەینێت: تێکۆشانی گەلی کورد لە ساڵی ١٣٩٨دا بۆ دامەزراندنی کۆنفدرالیسمی دیموکراتیک و نەتەوەی دیموکراتیک بە هێزەوە بەردەوام بوو.\nهەوڵدانی کۆدار بۆ یەکیەتی نەتەوەیی و یەکپارچەیی بەرەکانی تێکۆشانی گەلەکەمان لە هەرچواپارچەی وڵات، بەستنی کونگرەی راوێژی رۆژهەڵات مژدەی داهاتوویەکی گەشی لە تیكۆشان پێیە.\nکۆدار دژایەتی رژیمی داگیرکەری ئێران دژی گەلای کورد و بزاڤی ئازادیخوازی بەبیردێنتەوە و رایدەگەینێت: ئەو هێرشانە پێداگریمان لە سەر تێکۆشانمان لە گەرمەی شەڕی سێهەمی جیهانیدا پتەوتر دەکاتەوە.\nکۆدار سووربوونی لە سەر ستراتژی هێڵی سێهەم دووبارە دەکاتەوە و رایدەگەینێت: هەوڵدانمان بۆ یەکیەتی نەتەوەیی، یەکڕیزی حزبە کوردستانی و هاوئاهەنگی حزبە ئوپوزیسیۆنە ئێرانیەکان ئەرکی میژوویمانە. هەرچەندە وڵامی حزب و لایەنە کوردستانی و ئێرانیەکان لە ئاست قۆناغەکەدا نەبووە، بەڵام ئەو تێکۆشان و هەوڵدانە لە داهاتووش بەردەوام دەبێت.\nسەبارەت بە هێرشەکانی رژیمی ئێران کۆدار رایدەگەینێت: رژیمی داگیرکەری ئێران لە ماکۆ هەتا ئیلام لە دژی گەریلا بەردەوام کەمینی دەنایەوە. ئەو رژیمە داگیرکەرە سەرەڕای هەموو قەیرانە ناوخۆیی و دەرەکیەکانی و سەرەڕای ڕاوەستاندنی یەک لایەنەی چالاکیەکانی یەرەکە، نایەوێت کەمترین مافی گەلی کورد جێبەجێبکات. هێرشی رژیمی ئێران بۆ سەرکوتی بزووتنەوەی ئازادی زیهنیەتی سەرکوتکەری ئەو رژیمە داگیرکەرە دەسەلمێنێت. لە بەرامبەر ئەو هێرشانەدا بەرخودان و فەداکاری گەریلا هاوشانی رەنجدانی گەل دەگاتە ئەنجام.\nکۆدار سەرهەڵدانی گەلانی ئێران لە مانگی خەزەڵوەری رابردوو بەبیردێنێتەوە و رایدەگەینێت: رژیمی لە لێواری هەڵوەشانەوەدایە. قەیرانەکان رۆژ لە دوای رۆژ قووڵتر دەبنەوە. ساڵی رابردوو ساڵی گلۆربوونەوەی رەوایەتی سیستمی دەسەڵاتداری ئێرانە.\nلە بەردەوامیدا کۆدار مژدەی بەگوڕتر کردنی تێكۆشانی ئازادی بە کۆمەڵانی خەڵکی کوردستان دەدات و رایدەگەینێت: ئەو یەکە پێداویستی قۆناغەکەیە. لە هەموو بوارەکاندا هێزمان بۆ گەیشتنی گەلانی ئێران و رۆژهەڵاتی کوردستان بە ئازادی دەخەینە گەڕ.\nکۆدار پیلانگێڕی ڕژیمی ئێران لە ژێرناوی هەنگاوی دووهەمی شۆڕش بەبیردێنێتەوە و رایدەگەنێت: گوشار دژی زیندانیانی سیاسی، کرێکاران ژنان و ژینگەپارێزان لە درێژەی سیاسەتی رژیم دژی گەلانە و دەستنیشانی دەکات: بانگەوازی لە گەلەکەمان دەکەین لەم ساڵە نوێیەدا تێکۆشانیان بە یەکگرتوویی و بەرەو لووتکە ببەن. ئەنجومەنی گەل بۆ چارەسەری کێشە سیاسی، ئابووری و کۆمەڵایەتیەکان دامەزرێنن. تێکۆشانی جەوانان و ژنان وەکوو بڕبڕەی پشتی ئەنجومەنی گەل لە دژی کرۆنا بەرچاوە. پێوەیستە ئەمساڵ بکرێتە ساڵی گەشاندنەوە و سەرهەڵدانی ئەنجومەنەکانی گەل.\nلە کۆتاییدا کۆدار بانگەوازی بۆ چارەسەری دیموکراتیک لە لایەنە سیاسیەکانی رۆژهەڵاتی کوردستان و ئێران دەکات و جەخت لە سەر تێکۆشانی هاوبەش و یەکیەتی دەکاتەوە.\nPrevious دوایین ئامار و زانیارییەکان سەبارەت بە کۆرۆنا لە هەر چوار بەشی کوردستان\nNext کەنەکە: با نەورۆزی ٢٠٢٠ ببێتە سەنگەری تەبایی و هەماهەنگی


لەگەڵ بەرەوپێشچوونى تەکنەلۆجیا کە پاڵپشتى بەدەستهێنانى تواناى ووزەیە و بەکارهێنانى ووزەیە لە ووڵاتانى رێکخراوى هاریکارى ئابوورى کەبەردەوامە لە گەشە بە رێژەى 35% تر لە ماوەى ساڵى 2020 . وە بەکارهێنانى ووزە لە بازرگانى و دانشتوان دووەم ناوچەى خێراى گەشەیە لە ووزەى جیهانى پاش گواستنەوە .\nلە ساڵى 2020 پشکى ئۆتۆمبێل لە ووڵاتانى رێکخراوى هاریکارى گەشە 550 ملێون ئۆتۆمبێلە (75% ئۆتۆمبێلى تایبەتى یە). پێشبینى دەکرێت لە ماوەى ساڵى 2020 ، لە هەمان کاتدازیاتر 32% ببنە خاوەنى ئۆتۆمبێل ، وە پێشبینى دەکرێت ژمارەى ئۆتۆمبێلەکان زیاد بکات بە رێژەى 40% ، وە هەروەها گەشتى ئاسمانى جیهانى بۆ سێ ئەوەندە زیاد بکات لەم ماوەیەدا . ئێمە دەتوانین جۆرى بەکارهێنان بگۆرین بۆ کەل و پەل و خزمەتگوزارییەکان لەگەڵ نزم بوونەوەى ووزە و چرى ماددەکان بە بێ ئەوەى کار بکاتە سەر کوالیتى ژیان .\nخێزانەکان 29% ووزەى جیهان بەکاردەهێنن ، کە دواتر پشکى 21% لە دووەم ئۆکسید کاربۆن بەرهەم دەهێنێت ، تێچووى ووزە نوێ بووەکان بە شێوەیەک لە پێشبرکێ یەکى بەردەوامی دایە لەگەڵ ووزە بەبردبووەکان (fossil fuels) ، کە سەرچاوەى ووزە نوێ بووەکان پێنجەمین بەکارهێنانى ووزەیە لە ساڵى 2013 .\nلە ئاستى جیهانى بەکارهێنانى ووزە لە سێکتەرەکانى گواستنە و خزمەتگوزارى زۆر خێرا زیادى کردووە ، بەهۆى گەشت کردن و گواستنەوزەى کەل و پەل و فراوان بوونى خێراى ئابوورى خزمەتگوزارى .


هونەرمەندێکی سوری رووبەڕووی هەڕەشە دەبێتەوە لەلایەن تەحریر شامەوە\nتەحریر شام بەدوای هونەرمەندی سوری ئەحمەد خەلیل جەلەلدا دەگەڕێت بەهۆی رەخنەکانیەوە لەو هاوپەیمانێتیە توندڕەوە. [خاوەنی وێنە: ئەحمەد خەلیل جەلەل]\nلیوای عیقاب (سزادان)ی سەر بە تەحریر شام ماوەیەکە بەدوای ئەو چالاکوانانەدا دەگەڕێن کە دژیانە بۆ دەستبەسەرکردن یان تیرۆرکردنیان، هونەرمەندێکی سوری کە ئەو هاوپەیمانێتیە توندڕەوە بەدوایدا دەگەڕێت بە دیارونای وت.\nهونەرمەندی سوری ئەحمەد خەلیل جەلەل وتی عیقاب هەڵیکوتایە سەر ماڵه‌كه‌ی لە شاری کەفر نەبل له پارێزگای ئیدلیب لەهەوڵێکدا بۆ دەستگیرکردنی و لەوکاتەوە خۆی شاردۆته‌وه.\nجەلەل ناسراوە بە وێنە و نوسینی سەر ئەو پۆستەرانەی لە خۆپیشاندانەکاندا بەرزدەکرێنەوە، کە لەکاتی دەستپێکی شۆڕشی سوریاوە ئەنجامیداون.\nلەکاتی خۆپیشاندانێکدا لە شاری کەفر نەبل له ئیدلیب بۆ سەرکۆنەکردنی تیرۆركردنی ئەو چالاکوانانەی دژی تەحریر شام بوون، خۆپیشاندەران ئەو دروشمانه بەرزدەکەنەوە کە لەلایەن ئەحمەد خەلیل جەلەلەوە نوسراون. [خاوەنی وێنە: ئەحمەد خەلیل جەلەل]\nماوەیەکە تەحریر شام بەدوای ئەحمەد خەلیل جەلەلدا دەگەڕێت بەهۆی دروستکردنی پۆستەری لەمشێوەیەوە لە 30 تشرینی دووەم کە داوا لە پاشماوەکانی قاعیدە دەکات بڕۆن. [خاوەنی وێنە: ئەحمەد خەلیل جەلەل]\nپۆستەرەکانی ئەمدواییەی بەتوندی سەرکۆنەی تەحریر شام و قاعیدەیان دەکرد.\nجەلەل بە دیارونای وت: "ئەو هاوپەیمانێتیە توندڕەوە ماوەیەکە چالاکوانان لە ئیدلیب دەچەوسێنێتەوە چونکە چەکدارانی ئایدۆلۆژیایەکی جیاوازیان لەخۆگرتووە لەوەی چالاکوانان."\nوتی تەحریر شام شەڕەکە وەك شەڕێکی ئایدۆلۆژی دەبینێت و وتیشی کارەکانی چاوەڕوانکراون، چونکە ئەوانەی پابەندن بەو ئایدۆلۆژیا تۆتالیتارییەوە "ئەوانیدی په‌سه‌ندناکەن و هەوڵی بنەبڕکردنیان دەدەن".\nوتیشی تیرۆرکردنی رکابەرە ئایدۆلۆژییەکانیان بۆ تەحریر شام شتێکی نوێ نیە و ئاماژەیکرد بەوەی چەکدارانی ئەو هاوپەیمانێتیە بەدوای چالاکوان رەعد فارس کەوتن بۆ ماوەی دوو ساڵپێش ئەوەی سەرکەوتووبن لە کوشتنی.\n'من موسڵمانم و شانازیی پێوە دەکەم'\nبەگوێرەی جەلەل، هەندێك لە میانجیگه‌ران هەوڵیاندا قایلی بکەن بەوەی دەنگی رەخنەی نەرمتربکات بەرامبەر تەحریر شام، بەهیوای ئەوەی بگەنە رێکەوتنێك لەگەڵ هاوپەیمانێتیەکە تا وازی لێبهێنن، بەڵام رەتیکردەوە.\nوتی دۆخی ئیدلیب زۆر سەختە بۆ مەدەنیەکان کە دەترسن لەو هاوپەیمانێتیە، کە دەسەڵاتی خۆی بەسەر ناوچەکەدا توندەکاتەوە لەڕێی لیوای عیقابەوە.\nوتی: "زۆربەی ئەوانەی دەنگی ئازادیان هەڵبڕی لە خۆپیشاندانەکاندا دژی رژێم لە 2011 یان دەستگیرکراون یان لەناوبراون لەلایەن رژێم و گروپە توندڕەوەکانەوە. پێشبینی ئەوە ناکەم مەدەنیەکان کاردانەوەیەکی یەکلاکەرەوەیان هەبێت."\nجەلەل وتی ئەو وێنانەی کێشاونی هێرشێکی راستەوخۆ و دیاربوون دژی تەحریر شام و پشێبینی ئەوەی کردبوو لە توندڕەوانەوە هەڕەشەی لێبکرێت.\nوتی هەرچەندە تیرۆرکرنی ئەگەرێکی روونە، بەڵێنیدا دەنگی خۆی نزمنەکاتەوە و وتی بەردەوامدەبێت لە رووبەڕووبوونەوەی تەحریر شام بە پۆستەری دیکەوە.\nوتیشی: "هەندێك رەنگە پێیانوابێت من عەلمانی و دژە ئایینم بۆیە هێرشدەکەمە سەر ئیسلامیە توندڕەوەکان، بەڵام هەڵەن."\nوتی: "من موسڵمانم و شانازیی پێوەدەکەم و ئه‌وه ئەرکی منه به‌رامبه‌ر ئایینەکەم (ئایینی بەزەیی) کە بەرگریی لێبکەم و بیپارێزم لەوانەی دەیانەوێت بیشێوێنن."


کیکی سیتیێن: کات هەمووان دەخاتەوە پێگەی خۆیان و دۆڕاندن بە ئەتلەتی دۆخەکە ئاڵۆزتر دەکات\n783 جار خوێندراوەتەوە\nچاوپێکەوتن لەگەڵ کیکی سیتیێنی ڕاهێنەری یانەی بەرشلۆنە\nڕاهێنەری یانەی بەرشلۆنە، کیکی سیتیێن بەر لە ئەنجامدانی ڕووبەڕوبونەوەی لوتکە بەرانبەر یانەی ئەتلەتیکۆ مەدرید، پرێس کۆنفرانسێکی ئەنجامدا و وەڵامی چەندین پرسیاری گرنگی لەبارەی پێکهاتەکەیی و ئەو کێشانە دایەوە کە لەلایەن میدیاکانەوە ئاماژەیان بۆدەکرێت.\n" ڕاستە یاریکردن بەرانبەر ئەتلەتیکۆ مەدرید قورسە، یەدەگی بەتوانایان هەیە و خاوەنی پێکهاتەیەکی بەهێزن، لە جێبەجێکردنی ئەرکەکاندا هەماهەنگی دەکەن، ، یاریکردن بەرانبەریان قورسە، بەڵام من پێموایە هەموو یارییەکان وەک ئەم یارییە گرنگن، بردنەوە بۆ هەمووان بووەتە بابەتی یەکلاکەرەوە، کاتێک ماوەی یارییەکان کەمدەکرێنەوە ئەگەرەکانی بردنەوەش کەمدەبنەوە".\n" هەموو کاتێک ڕاجیایی ڕوودەدات هەروەک چۆن لە ژیاندا ئەوە بوونی هەیە، هەرکەسێک شێوە بیرکردنەوەیەکی هەیە و ئاساییە لە بیروبۆچووندا جیاوازی هەبێت، منیش یاریزانێکی ئاسان نەبووم بۆ ڕاهێنەران هەر کەسێک بەشێوەیەک باوەڕی بە بیرۆکەکانی خۆیەتی، بەڵام ئەوەی گرنگە بیرکردنەوەی بەکۆمەڵە لە ئامانجەکان، ئەوەی بابەتی لاوەکییە گرنگی پێنادەم".\nگرژییەکانی ژووری جلگۆڕین\n" کاتێک بردنەوە بەدەستناهێنێت، شتانێک ڕوودەدەن، کاتێک گۆڵی یەکسانکردنەوە تۆماردەکرێت هەمووان یەک خاڵ بەدەستدەهێنن، ئەوە ئەو سێرکەیە کە ئێمە کاری تێدادەکەین، گرنگی بە بابەتە بە کۆمەڵەکان دەدەین، پەیوەندی لەگەڵ یاریزانان بابەتێکی گرنگە، هەندێکجاریش بۆچوونەکان جیاواز دەبن، بەڵام من کێشەیەکی تێدا نابینم".\nهیچ شتێكی تایبەتی لەنێوان مێسی و سارابیای یاریدەدەرم ڕووینەداوە، ئەوەی بڵاوکرایەوە ئاماژەکردنێکی یاریدەدەرەکەمە بۆ بابەتە تاکتیکییەکان\n" زۆرجار کۆبوونەوە دەکەین، دوێنێ لەبارەی بابەتە هونەرییەکانەوە کۆبوونەوەمان کرد و ئەوەآ پێویستییە بۆ باشترکردنی ئەنجامەکان، زۆرجار ڕوودەدات لەیاریکردن باڵادەستدەبین، بەڵام ئامانجەکان لەتۆمارکردنی گۆڵ وەک خۆی ناپێکین و تووشی دڵەڕاوكێ و بێزاری دەبین، هەموو ئەمانە بە بردنەوەیەکی گەورە کۆتاییاندێت".\n" هەریەکێک لە ئێمە لەبەر بەرژەوەندیی گشتی دەستبەرداری بەشێک لە خۆی دەبێت، ناکرێت حەزت بەهەرچییەک بێت ئەنجامیبدەیت، ناتوانرێت باڵێکی هێرشبەری ناچاربکرێت گواستنەوە بۆ ناوەندی تیمەکەی نەکات، ئەوە کاری تیمە و یاریزانان دەزانن ئەوە کارە دروستەکەیە، ڕەنگە ناچاربین لەپێناو یانەکەماندا دەستبەرداری بابەتە تایبەتییەکانبین، لەڕاستیشدا ئەوە بابەتێکی نوێیە، شتانێکی زۆرم لەسەر ئەو بابەتە بە ئەزمونەوە ئاشکراکردووە و لەگەڵمدا ڕوویانداوە، لە یانەکانی لاس پاڵماس و ئیشبیلیەش هەمان ئەو بابەتانە ڕوویاندا، ئەوەی ڕوودەدات پڕۆسەیەکە و بە تێپەڕبوونی کات هەمووان دەگەڕێنەوە پێگەی ئاسایی خۆیان".\n" نازانم دایکی چی وتووە، هەمان ئەوەی پێدەڵێمەوە کە پێموتووە، هیچ گومانێکم لە پابەندبوونی نییە و تا کۆتا ساتەکان لەگەڵ ئێمە ڕێزی لێدەگیرێت و ئەویش بەوپەڕی تواناوە ئامادەیە، پێویستە خۆی بۆ پێکانی ئامانجەکان تەرخان بکات، وەک وتم گومانم لەوە نییە، منیش لەکۆتاییدا بڕیاردەدەم یاریی بکات یان نا".\n" هەرگیز هەست ناکەم لاوازبووبێتم، هەمان ئەو ئەقڵیەت و بیرکردنەوەیەم هەیە کە پەیوەندیم بە یانەکەوە کرد، هەموو هەوڵێک دەدەم لەپێناو باشترکردنی شێوە یاریکردنی یانە و بەجێبەجێکردنی ئەو ئەرکە دڵخۆش و ئارام دەبم، ئەنجامەکان گرنگن و دڵنیام دەگەڕێینەوە سەر ڕێڕەوی دروست، دەزانم تۆپی پێ چۆن بەڕێدەکات، بردنەوەکان هەموو ئاڵۆزییەک دەشارێتەوە لەهەر شوێنێک بێت، ئەگەر براوەبیت تاموچێژ وەردەگریت و بەپێچەوانەوە دۆخەکە ئاڵۆزتر دەبێت".\nهەندێجار حەوانەوەکان بەباشی بەڕێدەکەن و هەندێجار بەوشێوەیە نییە، کاتێک پلانەکان بەباشی بەڕێدەکەن سوودێکی ئەوتۆی نییە\n" دەتوانین کۆنتڕۆڵی ئەوە بکەین کە کۆنتڕۆڵ دەکرێت، پێویستە ئاستمان باشتر بکەین بۆ ئەوەی هەمان هەڵەکانی ڕابردوو دووبارە نەکەینەوە، هیوادارم ڕکابەر ئاسانکاریمان بۆ بکات، بەڵام ئێمە پێویستە تا کۆتا ساتەکان کۆڵنەدەین و بیرمان لای نازناوەکە بێت".\n" لەبارەی پلان و پێکهاتەکانەوە ڕاستی ئەوەیە تەنها دەتوانم (١١) یاریزان بەشداری پێبکەم، ئێوە لەبارەی ئانسو فاتی و ڕیکی پۆیگەوە پرسیارتان دەکرد بۆچی یارییان پێناکرێت، بەلام (١١) یاریزان ڕێگەپێدراوە و منیش ئەوانە بەشداری پێدەکەم کە لەمەشقوڕاهێنانەکان ئامادەترینن، پلانەکانمان لەسەر ئاستی یاریی و یانەی ڕکابەر وەستاوە، هەمووان بەنسبەت منەوە گرنگییان هەیە، لەوەش تێدەگەم هەندێک لەیاریزانان شایەنی ئاڵوگۆڕنین، بەنسبەت منەوە هەمووان شایەنی یاریکردن و یارینەکردنن".\nهەندێجار حەوانەوەکان بەباشی بەڕێدەکەن و هەندێجار بەوشێوەیە نییە، کاتێک پلانەکان بەباشی بەڕێدەکەن سوودێکی ئەوتۆی نییە، پێویستت بە ڕاستکردنەوەی هەڵەکان نییە و تەنها زانیاری بە یاریزانان دەدەیت، ئەم حەوانەوەیە ڕێگەی کەمێک گۆڕانکاری و ڕاستکردنەوەی هەڵەکانمان پێدەدات، بەتایبەت ئەو کاتەی هەست دەکەیت کێشەیەک بوونی هەیە".\nمێسی و سارابیا\n" هیچ شتێكی تایبەتی لەنێوان مێسی و سارابیای یاریدەدەرم ڕووینەداوە، ئەوەی بڵاوکرایەوە ئاماژەکردنێکی یاریدەدەرەکەمە بۆ بابەتە تاکتیکییەکان و هیچ کێشەیەکی تێدانابینم، نازانم دەتانەوێت لەبارەی چییەوە کۆمێنت بدەم".\nلەڕووی وەرزشییەوە، ئەگەر بردنەوە بەدەستنەهێنین ئەوانیش بردنەوە بەدەستنەهێنن، چانسی هەردوولامان لاواز دەبێت، بۆیە پێویستە هەوڵی بردنەوەی هەموو یارییەکان بدەین و ئەوەی دواتر ڕوودەدات با ڕووبدات".


ده‌روونێ خوه خۆش بكه و هه‌ست ب خۆشیا ساخله‌میا خوه بكه – مالپه‌رێ خابير\nسەرەتا / به‌شێن مالپه‌ری / ساخلەمی / ده‌روونێ خوه خۆش بكه و هه‌ست ب خۆشیا ساخله‌میا خوه بكه\nده‌روونێ خوه خۆش بكه و هه‌ست ب خۆشیا ساخله‌میا خوه بكه\nف.ع 2019-08-01\tساخلەمی لابردنی بۆچوون 57 بینین\nهه‌كه ته بڤێت بهێیه دناڤ جیهانا خوشیێ دا، ب تنێ یا ل سه‌ر ته پێدڤی یه تو دلێ خوه بۆ هه‌ڤال و خوشتڤیێن خوه ڤه‌كه‌ی، هه‌كه ته وه‌كر دێ گومانێن ته كێم بن و برینێن ته سڤك بن و هه‌ست ب ئارامیێ كه‌ی. “ئه‌ڤه ئێك ژ شیره‌تێن نوشداره‌كێ مه‌زنێ ئه‌مریكی یه كو تایبه‌تمه‌نده د نه‌خوشیێن دلی دا”.\nئه‌م دناڤ هنده‌ك خێزانان دا مه‌زن دبین، دبنه رێگرێن ئازادیا مه یا كه‌سایه‌تی و دلینیێ، به‌رزه‌بوونا سنورێن كه‌سایه‌تی ژی هه‌ستكرن ب ئالوزیێ بۆ مرۆڤی په‌یدادكه‌ت، و مرۆڤ هه‌ست دكه‌ت كو ئه‌و یێ هه‌ی به‌لێ هه‌ست ب كه‌سایه‌تیه‌كا سه‌ربخۆ ناكه‌ت، هه‌كه مرۆڤی بڤێت هه‌ڤبه‌ندیێن خۆ ل گه‌ل خه‌لكه‌كی موكم بكه‌ت، دڤیا مرۆڤی شیان هه‌بن خۆ پێشڤه‌ببه‌ت، هه‌كه مرۆڤ دێ به‌رزه‌بیت.\nده‌مێ مرۆڤ یێ ب تنێ بیت دێ كارتێكرن ل ساخله‌میا وی بیت و ره‌نگه ل ده‌ه‌ڤ هنده‌ك شێوازێن ژیانا نه‌ساخله‌م بچیت، وه‌كو جگاره‌كێشان و گه‌له‌ك خوارنێ و ئه‌ڤه دێ ژیانا مرۆڤی نه‌خوش كه‌ن.\nگه‌له‌ك ڤه‌كولینان دیاركریه كو ب تنێ مانا مرۆڤی تووشبوونا مرۆڤی ب نه‌خوشیان زێده دكه‌ت و دبنه ئه‌گه‌ر مرۆڤ زوو گیانێ خوه ژده‌ست بده‌ت و مرۆڤێ ب تنێ وه‌كو زیندانیانه و هه‌ست ب خوشیا ژیانێ ناكه‌ت.\nكورتیا ڤێ چه‌ندێ ئه‌ڤه‌یه: هه‌ر تشته‌ك دێ هه‌ستێن مرۆڤی یێن باوه‌ری ب خۆنه‌بوونێ زێده‌كه‌ت و ئه‌ڤ چه‌نده دبیته ئه‌گه‌ر مرۆڤ هه‌ست ب پتر نه‌خوشیان بكه‌ت و تشتێ به‌روڤاژی ڤێ چه‌ندێ ئه‌وه هه‌كه تو حه‌ز ژ خه‌لكی بكه‌ی و خوه نێزیكی وان بكه‌ی، دێ هه‌ست ب تاما ژیانێ كه‌ی و شیانێن باوه‌ری ب خۆهه‌بوونێ دی پتر لێ هێن.\nراسته هه‌ر مرۆڤه‌كی دڤێت تێكهه‌لیا خه‌لكه‌كی بكه‌ت، به‌لێ هنده‌ك جاران ره‌نگه ئه‌و هه‌ست بكه‌ت كو ب تێكه‌لیا خۆ ل گه‌ل خه‌لكه‌كی دێ كه‌سایه‌تیا خوه ژده‌ست ده‌ت، و پاشی دێ لومه‌ی خه‌لكی كه‌ت و بێژیتێ كو هوون گه‌له‌ك د ئاخڤن یان نهێنیێن خوه دیاردكه‌ن و نزانیت كو ره‌نگه ئه‌و شێوازێ ژیانێ باشتربیت.\nڤه‌كولین دیاردكه‌ن ده‌ما مرۆڤ هه‌ست دكه‌ت وی ئه‌ڤینی هه‌یه و هنده‌ك كه‌س چاڤدانا وی دكه‌ن و پشته‌ڤانیێ لێ دكه‌ن، ئه‌وژی دێ پتر هه‌ست ب خوشیێ كه‌ت و كێمتر تووشی نه‌خۆشیان بیت و هه‌كه تووشی نه‌خۆشیان ببیت ژی دێ زووتر چاره‌سه‌ربیت.\nتشتێ گرنگتر ژی د په‌یوه‌ندیا حه‌زژێكرنێ دا ئه‌و نینه كا چه‌ند تشت ب ده‌ست مرۆڤی كه‌ڤیت، به‌لكو ئه‌وه كا مرۆڤ دێ چه‌ندێ ده‌ت هه‌تا ئه‌و خوشی ب ده‌ست مرۆڤی ڤه دهێت.\nد ڤه‌كولینه‌كێ دا كو ره‌وا پتر ژ 700 مرۆڤێن دانعمر به‌رچاڤ وه‌رگرتبوو دیاردبیت، مرۆڤ زوو پیر نابیت ده‌ما حه‌ز ژ ده‌وروبه‌رێن خوه بكه‌ت و هه‌رده‌م دێ خودان هێز و شیان بیت.\nئه‌ڤ رێكێن دێ هاریكاریا ته كه‌ن كو ژیانا ته بهێته گوهارتن و به‌ر ب خوشیێ بچیت پێكهاتینه ژ گه‌نگه‌شه‌كرن ل گه‌ل هه‌ڤالان، خورتكرنا په‌یوه‌ندیان ل گه‌ل دایبابان، لێكگوهارتنا هه‌ست و سوزان، خوه ڤه‌كرن ل به‌رامبه‌ر كه‌سێن ده‌روبه‌ر، و ژبیرنه‌كه دلێ خوه ڤه‌كه و بلا هه‌موو ده‌مان ته باوه‌ری ب كه‌سێن ده‌وروبه‌رێن خوه هه‌بیت و بزانه هه‌كه ته خوشی بڤێت كلیلا ڤه‌كرنا ده‌رگه‌هێن خوشیێ دده‌ستێن ته ب خوه دایه.\nدواتر ئه‌ڤشه‌ڤه ئێكه‌م رۆژا جەژنا قوربانی دێ هێته دیاركرن\nدواتر ” ب ته‌مامكرنا پرۆژه‌یێن ساخله‌می ل دهوكی ئاریشه‌یا نه‌بوونا نه‌خۆشخانه‌یان دا بداوی هێت “\nژ دیمەنێ زکێ ئافرەتێ دێ زانی کورپە کچە یان کوڕ، هەتا چەندێ یا ڕاستە؟! مالپه‌رێ …


ترامپ، مەترسی و هیوا. جەماڵ عەڵیاڵی\nدۆناڵد ترامپ سەرۆک کۆماری نۆێی ئامریکا دەستی بە کار کرد و کۆڵێک پرسیاری خستە بەردەم زۆر کەسان. هاتنە سەرکاری ترامپ دوو پرسیاری سەرەکی دەخوڵقێنێ، یەکەم ئایا کۆمەڵگای ئەمریکی بە پێچەوانەی ئەوەی خۆیان و\nگەلێک وڵاتانیتر بانگەشەی بۆ دەکەن ئەوەندە پاشکەوتوویە کە خەڵکەکەی لە نێوان ترامپ و هیلاری کلینتۆن، ترامپ هەڵدەبژێرێ و ئەویان پێ باشترە؟ دووهەم ئایا ترامپ دەتوانێ وەکوو سەرۆککۆماری ئەمریکی، کەسایەتی پایەبەرزی سیاسی،هەڵسووکەوتی پێویستی لە هەمبەرڕووداوەکانی جیهانیدا هەبێت؟ لە ڕوانگەی نووسەرەوە، وڵامی هیچ یەک لەم پرسیارانە لە خۆیدا، بۆ کورد نابێتە نان و ئاو بەڵام دەتوانی یارمەتیدەرێک بێت بۆ ئەوەی کە پرسیارێکیتر شڕۆڤە بکرێت: ئایا هاتنە سەر کاری ترامپ چ قازانجێکی بۆ کورد دەبێت؟ بابەتی بەرچاوی خۆێنەر، هەوڵێکە بۆ شیکردنەوەی زیاتری ئەو پرسیارە.\nلە هەڵبژاردنی سەرۆککۆماری ئەمریکادا، بەڵێنەکانی ترامپ لە هەمبەر موسوڵمانە تورە و تۆسنەکاندا دەوری باشی هەبوو بەڵام یەکلاکەرەوە نەبوو. کۆمەڵگای ئەمریکی بە دەرهەڵاویشتنی کلینتۆن سەلماندی کە کۆمەڵگایەکی دواکەوتوویە و ژنی پێ لە پیاو کەمترە. جیهانی ئەمڕۆ بە ساکاری جیهانی سەد ساڵ لەمەوبەر نیە، پێویستی بە نەرم و نیانی لە سیاسەتدا هەیە. هۆکارەکەی، فرەچەشنە بوونی فاکتەرەکانی کاریگەر لە سیاسەتدان، هێندێکیان زۆر بچووک بەڵام بە وزەن، هێندێکیان زەبەلاح و بێ کاکڵن. لە نێوان ئەو دوو چەشنەدا گەلێک فاکتریتر هەیە، زۆریان نەناسراون، بگرە شاراوەن. کەواتە کەم کەس هەیە کە بتوانێ ڕۆڵی سەرۆککۆمارێک بگێڕێ کە جێگەی متمانەی زۆر لە گەلانیتر بێت و بتوانێ پشتیوانی زۆر لە سەرۆک وڵاتانیتری هەبێت. کەواتە بە کوورتی دەکرێ بوێژین کە بوونی ترامپ ناتوانێ لە ئاستی جیهانییەوە سەرکەوتنێکی بەرچاو بۆ ئەمریکا مسۆگەر بکات. بە باوەڕی نووسەر، ئەگەر سیستمی ئەمریکی لەوبارەوە هەست بە مەترسی بکات دەتوانێ سەرشێتییەکانی ترامپ ڕکێف بکات. بەڵام ئایا هاتنە سەرکاری ترامپ چ قازانجێکی بۆ کورد هەیە؟\nلە سەودا و مامەڵەی ڕۆژهەڵاتی ناویندا و بە تایبەت لە کاتی هەنووکەییدا لە سەر سووریا، ترامپ زۆر بە ئێران و تورکیا کەیفخۆش نیە کەواتە تەنیا کوردەکان و هێزەکانیتری دێمۆکراتیکی رۆژئاوان کە ترامپ چ دڕدۆنگێکی دەگەڵیان نیە، ئەوە خۆی جێی تۆزێک هیوایە ئەگەر بێتوو هەر وەکوو خۆی بمێنێتەوە بەو مەرجەی سیستەمی ئەمریکی لە ئاست سەرەڕۆییەکانی ترامپ پشووی سوار نەبێت. ئەوە بە دەگمەن دێتە بەرچاو بەڵام بێ کەلک نیە، دەتوانێ هێندێکی خێر بۆ کورد هەبێ تا ئەو کاتەی توورکیا و ئێران دڵی ترامپیان بە دەست نەهێناوە. شاراوە نیە کە ئەو دوو داگیرکەرە بۆ کووژاندنەوەی هەستی نەتەوایەتی کورد، ئامادەن هەر جۆرە هەنگاوێک باوێژن و لەو پێناوەدا، تەنانەت باکیان لە خۆفرۆشتنیش نیە. کەواتە، دۆستایەتی ترامپ دەگەڵ کورد، یاخود "نادووژمنایەتی" ترامپ دەگەڵ کورد تا ئەوکاتە دەخایێنێت کە ئەو دوو داگیرکەرە سەرکییەی کوردستان سەر بۆ ترامپ نەوی دەکەن. ڕووسیا زۆر گرینگ نیە، ئەوان ئیمتیازیان گەرەکە، لێرە نەبوو لەوێ! ئەمریکا دەتوانێ لە شۆێنێکیتر قەرەبووی زیانەکانی ڕووسیا بکاتەوە. ئەوەی کە ئێستا گرینگە ئەوەیە کە کەنگێ و چۆن ئەو دوو داگیرکەرەی کوردستان دەتوانن دڵی ئەمریکا و هاوپەیمانانی وەدەست بێنن.\nفاکتەری هەرە لاوازی هاوکێشەکانی ڕۆژهەڵاتی ناوین، نەتەوەی کوردە کە بە داخەوە خۆی پێی دەزانێ! ئەگەر نەتەوەی کورد، خۆی پێی نەزانیبا، ئەوە چ جێگەی داخ نەدەما. هیمای سیاسی نەتەوەی کورد لە چوارچێوەی مینیاتۆری سیاسی کوردستاندا بەدی دەکرێ، واتە، سازەکانی فرەرەنگ. دەوڵەمەندی کۆمەڵگا لە فرەرەنگی سیاسیدا پێک دێت بەڵام تەنیا کاتێک کە فرەرەنگی دەبێتە بە وزە نەک رکابەر(بیخۆێنەوە: دووژمنی قەستە سەر)! هەر کام لە سازەکانی سیاسی کوردستان لە هەر یەک لە سێ باڵەکانەوە خۆ بدۆزنەوە، تەنیا خۆیان بە ڕاست دەزانن و ئەوانیتر بە هەڵە! مخابن لە دە ساڵی ڕابووردوودا بە گشتی هەموو لایەنەکان فێربوون پڕۆپاگاندە و بانگەشەی هاوکاری و دۆستایەتی یەکتر بکەن بەڵام بە کردەوە هەر ئەوەیە کە خۆیان دەیزانن! تەجرەبە، ئەوەی سەلماندووە کە وردە بەیانی هاوبەش ناتوانێ وڵامدەرەوەی نیازەکانی هەنووکەیی بێت. دۆخی زاڵ بەسەر هێزەکانی سیاسی کوردستان بۆتە بە هۆکارێک بۆ متمانە نەکردنی ئەمریکا و زڵهێزەکانیتر بە سازەکانی نەتەوەی کورد، بۆتە بە دیوارێکی بەرز کە پێش بە پەرەگرتنی شۆڕشی نەتەوەی کورد بۆ رزگاری و دێمۆکراسی دەگرێ. ئەگەر ئەو بەربەستە نەبوایە هەنووکە بزاوی ڕزگاریخوازی نەتەوەی کورد لە قۆناخێکی زۆر پێشکەوتوودا دوبوو.\nئامرازی بەڕێوەبەرایەتی سیستەمی ئەمریکی گۆڕانکاری بەسەراهات! ئەوا هێندێک وڵاتیتریش تووشی گۆڕانکاری لەوچەشنە دەبن. سازەکانی نەتەوەی کورد تا ئێستا نەیانتوانیوە لە گۆێرەی دۆخی نۆێدا ئاڵوگۆڕ بەسەر خۆیاندا بێنن، ئاڵوگۆڕێک کە بکەوێتە سەر ڕێچکەی نەتەوایەتی نەک کەسایەتی و سازەیی! ئەگەر سازەکانی سیاسی کوردستان بە هەر سێ باڵەوە نەتوانن دەرفەتەکە بقۆزنەوە، نەک هەر ترامپ بەڵکوو ئەوانیتریش کە بەڕێوەن ناتوانن ببنە بە نان و ئاو بۆ نەتەوەی کورد. ئەو دەرفەتەی ئێستا هەڵکەوتووە، مێژووییە، ساویلکەییە ئەگەر نەتەوەی کورد ئەو دەرفەتە لە کیسی بدات.


زانست – پەڕە 95 – Knwe.org\nسەرەکی » زانست (پەڕە 95)\nته‌ڕه پیاز سیلی به‌رگرییكه‌ری دژه زینده‌یی گه‌مارۆ ده‌دات\nته‌ڕه‌پیازێكی بچكۆله یاریده‌ره بۆ كاری دژه زینده‌ییه‌كان و له ناو بردنی ئه‌و میكرۆبانه‌ی به دژه زینده‌ییه‌كانیش له‌ناو ناچن. زاناكانی كۆلیژی بیربیك له زانكۆی له‌نده‌ن و زانكۆی كۆلیجی له‌نده‌ن، له توێژینه‌وه‌یه‌كیاندا ئاماژه‌یان به‌وه داوه، جۆره ته‌ڕه‌پیازێك هه‌یه كه یارمه‌تیده‌ره بۆ باشكردنی كاری دژه زینده‌ییه‌كان و به‌رگری به‌كتریای سیل كه‌م ده‌كاته‌وه له به‌رامبه‌ر ده‌رمانه‌كانی دژه‌زینده‌یی. ئه‌و توێژه‌ره‌وانه 4 گه‌ردیله‌ی جیاوازی ته‌ڕه‌پیازیان شیكردووه‌ته‌وه ...\nبه‌هێزترین موشه‌ك له جیهاندا ئاسمان تێده‌په‌ڕێنێت\nكۆمپانیای (سپه‌یس ئێكس) به سه‌ركه‌وتوویی موشه‌كی (ڤالكۆن هیڤی)ی هه‌ڵگری ئۆتۆمبیلی (تسلا رۆد ستار)ی سووری هه‌ڵدا بۆ بۆشایی ئاسمان و به‌ردێكی بناغه‌ی نوێی له ڕێگه‌ی سه‌ركه‌وتنه‌كانی دانا. ئه‌و كۆمپانیایه كه خاوه‌ندارێتییه‌كه‌ی ده‌گه‌ڕێته‌وه بۆ ملیاردێرێك به ناوی (ئیلۆن ماسك) توانی ئه‌و تاقیكردنه‌وه‌یه‌ی به سه‌ركه‌وتویی ئه‌نجامبدات. ڕۆژی (7)ی ئه‌م مانگه‌ش كۆمپانیای سپه‌یس ئێكس ڤیدیۆیی هه‌ڵدانی موشه‌كه‌كه‌ی بڵاوكرده‌وه و ئه‌و ساته‌شی پیشانی بینه‌رانی دا ...\nدیارده گه‌ردوونییه‌كان له نێوان ئه‌فسانه و زانستدا\nكۆتایی مانگی كانونی دووه‌م هاوكات بوو له‌گه‌ڵ دیارده‌كانی (سوپه‌ر مانگ ) و مانگی خوێنین یان مانگی سوور هه‌ڵگه‌ڕاو، ئه‌م دیارده‌یه له‌كۆنه‌وه ئه‌فسانه‌ی زۆری له‌باره‌وه گێردراوه‌ته‌وه و زانستیش به هۆی پێشكه‌وتنی به‌رده‌وامییه‌وه لێكدانه‌وه‌یه‌كی دیكه‌ی هه‌یه بۆ دیارده‌كه. شه‌وی 31 ی كانونی دووه‌می ئه‌مساڵ دانیشتوانی جیهان شاهێدی دیارده‌یه‌كی زۆر نایابی مانگ بوون كه به‌مانگی شینی خوێنینی زه‌به‌لاح ناسراوه. ئه‌مه‌ش به‌هۆی ئه‌وه‌وه بینرا ...\nتوێژینه‌وه‌یه‌ك، یارییه پلاستیكییه به‌كارهاتووه‌كان ژه‌هراوین\nتوێژینه‌وه‌یه‌كی پزیشكیی نوێ ئاشكرایده‌كات، یارییه پلاستیكییه به‌كارهاتووه‌كان مه‌ترسین بۆ ژیانی مناڵ‌و هه‌ندێك له‌و یارییانه هیچ بنه‌مایه‌كی سه‌لامه‌تییان تێدا نییه. ژماره‌یه‌ك پزیشكیی زانكۆی بلایمۆس له‌به‌ریتانیا له توێژینه‌وه‌یه‌كی وردیاندا 200 جۆر یاریی پلاستیكییان پشكنیی به تایبه‌ت ئه‌وانه‌ی له‌دایه‌نگاكان‌و ماڵان و دوكانه‌كانی فرۆشتنی كه‌لوپه‌لی به‌كارهاتووی ناوچه‌ی (ساوس ویست)ی ئه‌نگلترادایه، ئه‌و زانایانه له‌و پشكنینه‌یاندا بۆ 9 مادده‌ی مه‌ترسیدار گه‌ڕاون. له دوای پشكنینه‌كان ئه‌و پزیشكانه ...\nزانایانی ئه‌مریكا یه‌كه‌مین دۆزینه‌وه‌ی خۆیان له‌نزیك ڕێگه‌ی كاكێشان‌و له‌دووریی ملیاره‌ها ساڵی ڕووناكیی تۆمارده‌كه‌ن. زانایانی ئه‌مریكیی دۆزینه‌وه‌ی هه‌زاران هه‌ساره‌ی نوێیان له‌نزیك ڕێگه‌ی كاكێشانه‌وه ئاشكراكرد، كه ئه‌مه‌ش یه‌كه‌مین جاره دۆزینه‌وه‌ی له‌و شێوه‌یه ئاشكرا بكرێت ، چونكه پێشتر تیمه‌كانی زانایانی گه‌ردوونناسیی چه‌ند هه‌ساره‌یه‌كیان له ده‌وروبه‌ری گه‌له‌ئه‌ستێره‌كه‌ی خۆمان ئاشكرا كرد كه به گه‌له ئه‌ستێره‌ی كاكێشان یان ڕێگه‌ی شیریی ناسراوه. به‌پێی ئه‌و توێژینه‌وه‌یه‌ی زانایانی فیزیایی ...\nتوێژینه‌وه‌یه‌ك، ژاوه ژاو كارده‌كاته سه‌ر چالاكیی جیناته‌كان\nتوێژینه‌وه‌یكی ژاپۆنی ئاماژه به‌وه‌ده‌كات كه ژاوه‌ژاو كاریگه‌ریی هه‌یه له‌سه‌ر چالاكیی جیناته‌كان. به‌پێی ئه‌و توێژینه‌وه‌یه‌ی له‌لایه‌ن زانایانی زانكۆی (كیۆتۆ)ی ژاپۆنه‌وه كراوه هه‌ندێك له جیناته‌كانی خانه‌كانی له‌شی مرۆڤ وه‌ڵامی ژاوه‌ژاوه‌كان ده‌ده‌نه‌وه و ده‌چنه ژێر كاریگه‌ریی ئه‌و ژاوه‌ژاوه‌وه، ئه‌و زانایانه ئاماژه به‌وه‌ش ده‌كه‌ن كه توانیویانه به هۆی هه‌ندێك ده‌نگه‌وه چالاكیی هه‌ندێك له‌جیناته‌كان كه‌مبكه‌نه‌وه و ئه‌و جیناتانه‌ش له كۆمه‌ڵێك خانه‌دا بوون كه په‌یوه‌ندییان به ...\nبۆ پێشه‌وه به‌ره‌و كۆپی كردنی مرۆڤ\nبۆ یه‌كه‌مین جاره توێژه‌ره‌وانی چینیی دوو مه‌یمونی كلۆنكراویان هێنایه بوونه‌وه كه له‌ڕووی جینییه‌وه هاوشێوه‌یه یه‌كن. ئه‌م سه‌ركه‌وتنه زانستییه‌ش، ڕێگه خۆشكه‌ره بۆ به‌گژاچوونه‌وه‌ی نه‌خۆشییه مرۆیییه‌كان، به‌ڵام مه‌ترسی ئه‌خلاقی له‌م جۆره داهێنانه له ئارادایه. ئه‌م هه‌نگاوه‌ی توێژه‌ره‌وانی چینیی له سه‌نته‌ری توێژینه‌وه‌ی زانستی پێشه‌نگه نامرۆییه‌كانی ئاكادیمیای زانسته‌كانی چین به پشت به‌ستن بووه به هه‌مان ته‌كنیكی (كلۆن) كردن كه به‌ر له 20 ساڵ مه‌ڕی ...\nله‌نده‌ن: میترۆ ژێرزه‌مینییه‌كان نەبیستن زیاتر ده‌كه‌ن\nئه‌كادیمی‌و پسپۆڕانی سه‌ر به دامه‌زراوه‌ی (BBC) ده‌ڵێن» به‌رزبوونه‌وه‌ی ئاستی ده‌نگ له هه‌ندێك به‌شی میترۆی ژێر زه‌مینییه‌كانی له‌نده‌نی پایته‌ختی به‌ریتانیا زیان به هه‌ستی بیستنی سه‌رنشینان ده‌گه‌یه‌نێت». یه‌كێك له پسپۆڕه‌كان ئاماژه به‌وه ده‌دات كه میترۆی هێڵی فیكتۆریا به‌رزترین ده‌نگی هه‌یه له‌كاتێكدا ئاستی ده‌نگ له هه‌ندێك ناوچه‌ی دیكه‌ی میترۆدا به ئه‌ندازه‌ی ئه‌و ژاوه‌ژاوه‌یه كه له ئاهه‌نگه مۆزیكییه پڕ له ژاوه‌ژاوه‌كاندا هه‌یه، هه‌روه‌ها ده‌نگه‌كان ...\nزانایان چی ده‌ڵێن له باره‌ی به‌رمۆدا‌وە\nله‌پاش چه‌ندین ساڵ چاودێری‌و پشكنینی چوارده‌وری (سێگۆشه‌ی به‌رمۆدا)، زانایان چه‌ندین زانیارییان له‌سه‌ر ئه‌م سێگۆشه‌یه بڵاوكردووه‌ته‌وه یه‌كێك له‌زاناكان ده‌ڵیت: سێگۆشه‌ی به‌رمۆدا خاڵی ناوه‌راستی زه‌وییه، بۆیه هه‌موو هێزێكی زه‌وی‌و وزه‌ی راكێشه‌ر له‌وێوه ده‌ستپێده‌كات هه‌ندێكی دیكه له‌زانایان ده‌ڵێن: جێگای هه‌ندێك له بونه‌وه‌ره‌كانی جیهانی ده‌ره‌وه‌یه كه به‌ئینگلیزی پیان ده‌وترێت (Aliens) واتا (ئالێنس) كه‌س زانیاری له‌سه‌ر ئه‌و بونه‌وه‌رانه نییه ته‌نها موخابه‌راتی (CIA) نه‌بێت، چونكه له ...\nگومان لەسەر راستییەک سەبارەت بە باران دروست دەبێت\nبە پێی توێژینەوەیەکی زانستی، ملیارەها ڤایرۆس لە زەوییەوە بەرەو بەرگەهەوا بەرز دەبنەوە، بەڵام بەشێکیان بە هۆی بارانەوە دەگەڕێنەوە بۆ سەر زەوی. توێژەرەوان لە زانکۆکانی کەنەدا و ئیسپانیا و ئەمریکا بۆ یەکەمجار باسیان لە ژمارەی ئەو ڤایرۆسانە کردووە کە بەرەو بەرگە هەوا دەڕۆن و لە زەوی دوور دەکەونەوە. دەڵێن، لە هەر مەترێک چوار گۆشەیەکدا ملیاران ڤایرۆس بەرەو ئاسمان بەرزدەبنەوە، بەڵام لەبەرئەوەی ...\nلاپەرە 95 لە 112« سەرەتا...708090«9394959697\t»\t100110...کۆتا »


📕 نووسین بەئاوی خۆڵەمێش - بەرگی 1 | 🏷 پۆل: پەڕتووکخانە | زمانی بابەت: 🏳 کوردیی ناوەڕاست | 👁🗨\nنووسین بەئاوی خۆڵەمێش - بەرگی 1\n🔗 خوێندنەوە / داونلۆدکردنی پەڕتووکی: نووسین بەئاوی خۆڵەمێش - بەرگی 1\n➕ ئەم بابەتە لەلایەن: (هاوڕێ باخەوان)ەوە لە: Sep 9 2013 5:07PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jun 5 2017 10:00PM باشترکراوە\n📷 فایلی وێنە 1.0.1 74 KB Jun 5 2017 10:02PM هاوڕێ باخەوان\n📕 فایلی PDF 1.0.1 3 MB -1 Jun 5 2017 10:00PM هاوڕێ باخەوان\n1. 👁 نووسین بەئاوی خۆڵەمێش - بەرگی 2\n📕 نووسین بەئاوی خۆڵەمێش - بەرگی 2 | 🏷 پۆل: پەڕتووکخانە | زمانی بابەت: 🏳 کوردیی ناوەڕاست | 👁🗨\nنووسین بەئاوی خۆڵەمێش - بەرگی 2\n🔗 خوێندنەوە / داونلۆدکردنی پەڕتووکی: نووسین بەئاوی خۆڵەمێش - بەرگی 2\n📥 ژمارەی داونلۆد: 849 جار\n➕ ئەم بابەتە لەلایەن: (هاوڕێ باخەوان)ەوە لە: Jun 5 2017 10:02PM تۆمارکراوە\n📷 فایلی وێنە 1.0.1 64 KB Jun 5 2017 10:04PM هاوڕێ باخەوان\n📕 فایلی PDF 1.0.1 8 MB -1 Jun 5 2017 10:05PM هاوڕێ باخەوان\n1. 👁 نووسین بەئاوی خۆڵەمێش - بەرگی 1


"هێرشی سەر بنکەکانی ئەمریکا لە عێراق زیاددەکات"\nHome›هەواڵ›ڕۆژهەڵاتی ناوەڕاست›“هێرشی سەر بنکەکانی ئەمریکا لە عێراق زیاددەکات”\nپەیمانگایەکی ئەمریکی پێشبینی کردووە هێرشی ملیشیاکان بۆ سەر بنکە سەربازییەکانی ئەمریکا لە عێراق زیادبکات و ئەمساڵ 50 هێرشی دیکە رووبدات.\nپەیمانگای واشنتۆن بۆ توێژینەوەی رۆژهەڵاتی ناوەراست راپۆرتێکی لەبارەی هێرشە مووشەکییەکانی عێراق بڵاوکردووەتەوە کە بنکە سەربازییەکانی ئەمریکا دەکەنە ئامانج، لە راپۆرتەکەدا هاتووە “تا كۆتایی ئەمساڵ پێشبینی دەکرێت 50 هێرشی تر بكرێتە سەر بنكەكانی ئەمەریكا لە عێراق كە كوشتاریشی تێدا دەبێت، بەرامبەر بەمەش ئیدارەی بایدن شەش هێرشی تۆڵە ئامێز دژی میلیشیا عێراقییەكان ئەنجام دەدات”.\nپەیمانگاكە دەڵێت: ئەمریکا هێزی سەربازی خۆی لە رۆژهەڵاتی ناوەڕاست كەمتر دەكاتەوە، بەڵام سەرباری ئەوەش ئەو هێرشانەی ئیدارەی بایدن بۆ تۆڵەكردنەوە دەیکەنەسەر نەیارەکانی زیاتر دەبن لەوانەی لە سەردەمی ترەمپ لە 2020 روویانداوە، بەڵام پێشبینی ناکرێت هێرشەکان یەکلاکەرەوە و کاریگەربن.\nراپۆرتەكەی پەیمانگای واشنتۆن هانی بایدن و ئیدارەكەی دەدات تۆڵەكردنەوەكانیان بەهێزتر بكەن و راستەوخۆ فەرماندەكانی میلیشیاكان بكەنە ئامانج، هەروەها پەیامی راستەوخۆ بۆ ئێران بنێرن کە درۆن نەدەن بە گروپی چەكدار و ئەمە باشترە لەو تۆڵەكردنەوە دوور و تەمومژاوییانەی لەسوریا یان لەسنورەكانی عێراق و سوریا ڕوو دەدەن.\nرۆژنامەی ئاس پێکهاتەی ریاڵ مەدرید و مونشنگلادباخ بڵاودەکاتەوە


وەزارەتی ناوخۆ کارتی ئەلیکترۆنی بۆ دابەشکردنی سووتەمەنی بەکاردەهێنێت\nوەزارەتی ناوخۆی حکومەتی هەرێمی کوردستان بە نووسراوێکی فەرمی بڕیاریدا پێدانی سووتەمەنی بە فەرمانبەرانی گشت دامودەزگاکانی سنووری وەزارەتەکەی بکاتە سیستەمی کارتی ئەلیکترۆنی.\nبەگوێرەی نووسراوەکەی وەزارەتی ناوخۆ، کە لەلایەن کەریم شنگالی، وەزیری ناوخۆوە واژۆکراوە و رۆژی پێنجشەممە 11-1-2018 دەرچووە، تێیدا هاتووە "سیستەمی کارتی ئەلیکترۆنی بۆ خەرجکردنی سووتەمەنی لە گشت دامودەزگاکانی سەر بە وەزارەتی ناوخۆ لە هەرێمی کوردستان لەلایەن وەزارەتەوە دادەمەزرێت بە هاوئاهەنگی لەگەڵ ئەو بەنزینخانانەی کە ئەو سیستمە بەکاردەهێنن.\nبەپێی نووسراوەکە "مەبەست لەو سیستەمە کۆنترۆڵکردنی خەرجکردنی سووتەمەنی و دابەشکردنییەتی بەسەر ئەو ئۆتۆمبێلانەی کە بۆ خزمەتگوزاری فەرمانگەکانی سەر بە وەزارەتی ناوخۆ بەکاردەهێنرێن و بنبڕکردنی دیاردەی بەهەدەردانی سووتەمەنییە".


پارێزگاری سلێمانی، ئەمڕۆ دووشەممە 1ی ئازار ڕایگەیاند کە چەند پێشنیارێک کراوە بۆ داخستنی خوێندنگەکان و ڕاگرتنی پرۆسەی خوێندن بەڵام پارێزگای سلێمانی پێشنیازی بەردەوامی پرۆسەکەی داوە بەلیژنەی باڵای ڕوبەروبوونەوەی کۆرۆنا.\nلە لێدوانێکیدا بۆ ڕۆژنامەنوسان هەڤاڵ ئەبوبەکر پارێزگاری سلێمانی ڕایگەیاند، “هەرچەندە لەلایەن پارێزگا و بەڕێوبەرایەتیی تەندروستیی هەولێرەوە پێشنیازی ڕاگرتنی پرۆسەی خوێندن بۆ لیژنەی باڵای ڕوبەڕوبوونەوەی کۆرۆنا کراوە بەڵام ئێمە وەکو پارێزگای سلێمانی لەگەڵ بەردەوامی پرۆسەی خوێندن و کرانەوەی سێکتەرەکانی ژیانداین”.\nپارێزگاری سلێمانی دەڵێت، “ئێمە لەگەڵئەوەدا نین کەرەنتین بکرێت جارێکی دیکە و ژیان و بژێوی خەڵک بخرێتە مەترسییەوە، پێشنیازمان ئەوەی سێکتەرەکانی ژیان بە خوێندنگە و پەروەردەوە بە کراوەیی بمێنێتەوە بەڵام ڕێکار و ڕێنماییەکانی خۆپارێزی بەتەواوی جێبەجێ بکرێت و چاودێرییەکان زیاتر بکرێن”.\nئاماژەی بەوەشکرد کە دەکرێت نەخۆشخانە و سەنتەرەکانی چارەسەری کۆرۆنا زیاتر ببوژێنرێنەوە و پەرەیان پێبدرێت تاوەکو بتوانن بەپێی پێویست چارەسەر و خزمەتگوزارییەکان پێشکەش بە نەخۆش بکەن.\nلەلایەکی دیکەوە دکتۆر هێرش سەید سەلیم، جێگری بەڕێوبەری گشتیی تەندروستیی سلێمانی بە ڕۆژنامەنوسانی ڕاگەیاند، “ئەوەی ئێمە زیاتر تێبینیمان لەسەری هەیە ئەو ژمارە زۆرەی گەشتیار و خەڵکی ناوەڕاست و باشوری عێراقن کە دێنە هەرێمی کوردستان دەبێت دەروازەکان و خاڵە سنورییەکان و فڕۆکەخانەکان زیاتر ڕێکبخرێنەوە و کۆنترۆڵبکرێن وەک لایەنێکی بنەڕەتی لە کۆنترۆڵ کردنی دۆخەکە”.\nسەبارەت بە بوونی حاڵەتەکانی زنجیرەی نوێی کۆرۆنا دکتۆر هێرش سەید سەلیم ڕایگەیاند کە تاوەکو ئێستا هیچ حاڵەتێکی کۆرۆنای گۆڕاو لە پارێزگای سلێمانی پشتڕاستنەکراوەتەوە.\nجێگری بەڕێوبەری گشتیی تەندروستیی سلێمانی ئاماژەی بەوەکرد، “ڤاکسینی کۆرۆنا ئەمڕۆ دەگاتە هەرێمی کوردستان و بەپێی پرۆتۆکۆڵە جیهانییەکانی دابەشکردنی ڤاکسینەکە سەرەتا بۆ لەشکری سپی (پزیشکان و کارمەندانی تەندروستی) دەبێت، دواتر بۆ کەسانی بەساڵاچوو، نەخۆشی درێژخایەن و نەخۆشییە مەترسیدارەکان دەبێت و پاشان دەدرێت بە توێژەکانی دیکەی کۆمەڵگا”.\nوتیشی، بەوپێیە دوای پزیشکان لە هەرێمی کوردستان مامۆستایان و خوێندکاران ڤاکسین وەردەگرن و دواتریش هێزە ئەمنییەکان.\nبڕیارە 1 ملیۆن و 725 هەزار و 600 ژەمە ڤاکسین بگاتە عێراق و لە کۆی ئەو ژمارەیەش ڕێژەی %20ی پشکی هەرێمی کوردستانە و پارێزگای سلێمانی وەک گەورەترین پارێزگا لەڕووی ژمارەی دانیشتوانەوە 110 هەزار لەو ڤاکسینەی پێدەگات.\nدێوەزمەکەی وڵڤەر.. لە لوتکەوە بۆ خراپترین ئاست !\nشۆڕش ئیسماعیل، وەزیری پێشمەرگەی هەرێمی کوردستان، ئەمڕۆ سێشەممە 22ی کانونی یەکەم لەگەڵ جێگری بەرپرسی هێزەکانی هاوپەیمانان کۆبووەوە و…


وەک هەموو شتە پێچەوانەکانی تر لەم هەرێمەدا خەڵک چاوەڕوانی ئەوەیە حکومەت کە توانای دابین کردنی مووچە و خزمەتگوزای نیە دەست لە کاربکێشێتەوە ، کەچی پەرلەمانتار دەستلەکار دەکێشێتەوە.\nوەک ئازادی چۆن تاوانی زۆری بەناوەوە کرا خەریکە ئیستیقالەکردنیش تاوانی بە ناوەوە دەکرێت.\nبەرپرسی قەیرانەکانی هەرێم دەسەڵاتی جیبەجێکردنە، حکومەتە، ئەو حکومەتەی پەرلەمانی کوردستان متمانەی پێداوە، لە بری ئەوەی پەرلەمان خۆی ئیستیقالە بکات دەبێ متمانە لە حکومەت وەربگرێتەوە .\nپەرلەمان بەرپرسە لە بێتوانایی ئەو حکومەتە، بەڵام حەل ئەوە نیە ڕابکات دەبێ یان چاکی بکات یان ئیقالەی بکات.\nقوڕی ئەم حکومەتە پەرلەمان گرتویەتەوە ، پەرلەمانتاران دەنگیان داوە بە کابینەیە ناکرێ لەو بەرپرسیاریەتیە ڕابکەن.\nبە ئیستیقالەی کەسێک پەرلەمانی کوردستان نابێتە ۱۱٠ کەس بەڵکو کەسێکی تر لە هەمان حیزب دەچێتە جێگەکەی و ڕەنگە فەرقەکە ئەوەبێت کە یەکێک شەش ملێۆن و نیوی تەقاعودی و پەرلەمانتارە نوێکەش بە موچەی تەواوەوە دەست بەکار دەبێت .\nوەک چۆن لە پەرلەمانی عێراق تەمەنت نەبوبێتە ٥٠ ساڵ تەقاعود نابیت ئەگەر پەرلەمانی کوردستانیش یاسایەکی لەو شێوەیەی دەربکردایە ئەو ئیستیقالەکردنانە نەدەمان .\nجارێ بەتایبەتی لە هەڵبژاردنی کراوەدا خەڵک دەنگی داوە بۆ تۆ بۆ ماوەی چوار ساڵ ئەو بەدیلەی لە جێگەی تۆ دێت کێ دەڵێ جێگەی متمانەی ئەو خەڵکەیە کە لە هەڵبژاردندا جگە لە قەوارە سیاسیەکە صەحێکی لە ناوەکەی تۆش وەک شەخص داوە بۆ ئەوەی تا چوار ساڵ نوێنەرایەتی بکەیت چۆن ماف بە خۆت ئەدەیت ئەو دەنگانە بدەیتە کەسێکی تر ؟!\nتێبینی: ئامانجی ئەم نوسینە تانەدان نیە لە کەس و لایەنێکی دیاریکراو، بەڵکو ڕەخنەیە لە هەموو لایەنەکان لە مۆدێلی موزایەدە بە ناوی ئیستیقالەکردن کە ئەگەر ئەم خولە یەک حاڵەتی بەخۆیەوە بینیبێت ئەوە خولی ڕابردوو بە جوملە بوو، بەڵام ئەوساش و ئێستاش هیچ ناگۆرێ وەک وتم جگە لە قەبەکردنی لیستی موچەی خانەنشینی پەرلەمانتاران


عێراق.. سێ پێشنیار بۆ چاره‌سه‌ركردنی قه‌ره‌باڵغیی هاتووچۆ ده‌خرێته‌ڕوو\n21/01/2022 739 جار خوێنراوەتەوە\nبه مه‌به‌ستی كه‌مكردنه‌وه و نه‌هێشتنی قه‌ره‌باڵغی و گرفتی هاتوچۆ، هاتوچۆی عێراق سێ پێشنیاز بۆ هاورده‌كردنی ئۆتۆمبێل و ماتۆڕسكیله‌وه پێشكه‌ش ده‌كات كه داوا ده‌كات هه‌رێمی كوردستانیش پێوه‌ی پابه‌ند ده‌بێت.\nبه‌ڕێوه‌به‌رێتیی گشتیی هاتوچۆی عێراق ڕایگه‌یاند: به ئامانجی كه‌مكردنه‌وه‌ی جه‌نجاڵیی هاتوچۆ و قه‌ره‌باڵغیی سه‌ر شه‌قامه‌كان سێ پێشنیاریان بۆ ئه‌نجومه‌نی وه‌زیران به‌رز كردووه‌ته‌وه.\nتاریق ئیسماعیل به‌ڕێوه‌به‌ری گشتیی هاتوچۆی عێراق ڕایگه‌یاند: به‌شێك له پێشنیاره‌كان پێویستیی به له‌كارخستن و هه‌مواركردنه‌وه‌ی بڕیارێكی پێشووتر سه‌باره‌ت به مراندنی ئۆتۆمبێلێك له به‌رانبه‌ر هاورده‌كردنی ئۆتۆمبێلێكی نوێ و تۆماركردنی دووه‌میان له‌جێی ئۆتۆمبێلی یه‌كه‌م، هه‌یه.\nده‌شڵێت به‌پێی پێشنیاره‌كه‌یان "دوو بڕیاره‌كه‌ی پێشوو ده‌گۆڕدرێن بۆ بڕیارێك كه هه‌ر كه‌سێك ده‌توانێت ئۆتۆمبێلێك هاورده بكات له به‌رانبه‌ر مراندنی ئۆتۆمبێلێكی دیكه‌ی بارهه‌ڵگر، یان ته‌كسی، یان تایبه‌تی و به‌پێچه‌وانه‌شه‌وه، به‌مه‌ش ده‌ست به‌سه‌ر قه‌ره‌باڵغیی هاتوچۆدا ده‌گیرێت".\nوتیشی: پێشنیاری دووه‌م په‌یوه‌سته به سكرابكردنی ئۆتۆمبێله كۆنه‌كان و به‌خشینیان به وه‌زاره‌تی پیشه‌سازی تا پاشماوه‌كانی له پیشه‌سازیی ئاسن و دووباره‌به‌كارهێنانه‌وه‌دا بخاته گه‌ڕ.\nبه وته‌ی تاریق ئیسماعیل پێشنیاری سێیه‌میان ڕاگرتنی هاورده‌ی ماتۆڕسكیله بۆ ماوه‌ی پێنج ساڵ، جگه له ماتۆڕی حكومی و سه‌ربازی، به‌وپێیه‌ی ئه‌وه‌ی ئێستا هه‌یه به‌شی پێداویستیی تاكو 10 ساڵی داهاتوو ده‌كات.\nئه‌مه‌و هاتوچۆی عێراق داوای كردووه ئه‌م پێشنیازانه ئه‌گه‌ر كران به بڕیار هه‌رێمی كوردستانیش ناچار به پابه‌ندبوون پێیانه‌وه بكرێت.


ئەو پێکەنینانەی کۆمەڵگای توڕە کرد ..! | Peshang Press\nده‌ستپێك ڕاپۆرت ئەو پێکەنینانەی کۆمەڵگای توڕە کرد ..!\nئەو پێکەنینانەی کۆمەڵگای توڕە کرد ..!\nله‌لایه‌ن: پێشەنگ پرێسله به‌رواری: ئازار 29, 2020 له‌به‌شی:: ڕاپۆرت\nلەکاتێکدا خەڵکی کوردستان لەناو کۆمەڵگادا بەناوی کەرەنتینەوە زیندانی کراون و هەموو کار و کاسبی و جموجۆێک وەستاوە، دوو مانگە مووچە خۆران مووجەیان وەرنەگرتووە،ترسیان لە بڵاوبوونەوەی نەخۆشی و نەمانی خۆراک و پێداویستی کەمەری شکاندوون،ئەنجومەنی وەزیران بەشیوەیەکی ئۆن لاین لەماڵەکانیان کۆدەبنەوە و بە قاقاوە لەم وەزعەی خەڵک دەڕوانن، ئەو پێکەنینانەی سەرۆک و جێگری حکومەت و وەزیرەکان کاردانەوەی جیاواز دوورستدەکا، رۆژنامەنووس محمد گۆران بەتەنزەوە دەنووسێت ( کاربەدەست و حکوومەتی هیچ وڵاتەک، بەقەت هەرێم گەشبین و دڵخۆش نین. دەبێ هۆکارەکەی چی بێت!؟.)\nهەروەها عەزیز ڕەئووف دەوسێت (پەستم لەو پێکەنینەی ..\nئەوەی وێنەی کۆبونەوەی ئەنجومەنی وەزیرانی هەرێمی کوردستان ببینێت کە بە ئۆنلاین ئەنجام دراوە، هەرگیز هەست ناکات ئەم مەخلوقانە وەزیر و بەرپرسی کۆمەڵگەیەک بن کە هاوڵاتیەکانی لەبەردەم بارەگا و بەڕێوەبەرایەتیەکانیدا سەرەیان گرتبێت بۆ ژەمێک خواردن. بینینی دەمی کراوەی سەرۆک وەزیر و وەزیرەکان کە لە سێ هێزی یەکێتی و پارتی و گۆڕان پێک هاتووە، دروست لاموبالاتی و بێخەمی نوخبەیەک نیشان دەدا کە پێدەچێ ئەم سێ حزبە لە مرۆڤە هەرە ناشرین و بێویژدان و بێشەرمەکانی خۆیان لەم ئۆفیسە دامەزراندبێ.\nلەم دۆخە خراپەدا و وێنەی ناشرینی پێکەنینی کۆمەڵە بەرپرسێکی ئەم هەرێمە کە تەنانەت ناوێرن بەیەکیشەوە دانیشن و لە ژورێکیشدا کۆببنەوە، سیمای هەرە ناشرینی جیاوازی ئەم چەند کەسەی سێ هێزی ناو حکومەتمان پیشان دەدا لەگەڵ زۆرینەی خەڵکی کوردستان، بەجۆرێک کە ئەوەی بەتەنیشتی هەرێمی کوردستاندا بڕوا دەزانێت کە هەرێمی کوردستان کۆمەڵە کەسێک لە سێ هێزی سیاسی کە هیچ بەهایەکی ئینسانی و ئەخلاقییان نەماوە کورسی دەسەڵاتی هەرێمیان داگیر کردوەو وەک بیانەوێت بە هەژارانی ئەم دەڤەرە پێبکەنن.\nچەند پەستم لە پێکەنینێک کە وەزیرێک دەیگرێ.\nهەوەها عومەر چٶلی دەنوسێت ( بەخەلکی ڕائەبوێڕن، پێکەنینەکانیان لەو کاتەیە کەڕووی ڕەشی خۆیان نابینن چەند بێزراون ..!)\nمامۆستا رەسوڵیش هەر بەتەنزەوە دەنوسێت (پیکەنینیان بەڤایرۆسی کۆرۆنادێ…..دەڵێن وازنەهێنێ هێزی بۆ دەجووڵێنین !)\nپێشەوا لە قەڵادزێ دەنوسێت( بۆپێ ناکەنن ؟ بە45ڕۆژجارێک مووچەی ئەم میللەتە داماوهەژارە دەنێرن کەسیش نەقەی لێوەنایات 15ڕۆژەخەڵکیان لەماڵەوە کەرەنتینە کردوە بەبۆنەی ڤایرۆسی کۆرۆناوە ،خەڵکیان لەکار و کەسابەت کردوە خۆشیان پابەندنەبوون بەڕێنمایەکانەوە چونکە نە دەسکێش ونە دەمامکێان بەکارنەهێناوە. من بم لەجیاتی ئەم خەڵکە لەبەیانیەوە کەرەنتینە دەشکێنم هەرچی دووکان وب ازارهەیە دەیکەمەوە مردن یەکجارە بەڤایرۆسی کۆرۆنا بمری زۆرباشترە لەوەی لەماڵەوە لەبرسان بمری چونکە کەسانێکی زۆرهەیە نان نیە بیخوات ئەوانیش بەقاقاپێ دەکەنن دەک خوای ئەومیللەتە لێتان بپرسێتەوە ..)\nژیانی خەڵک لە سەردەمی کۆرۆنادا\nسیاسەتی کوردیی کە ھەرگیز گەورە نابێت\nئەمریکا هێزەکانی بۆ سەربازگە تۆکمەکان دەگوازێتەوە\nحكومەتی هەرێم پارەی موچەی فەرمانبەران دەداتەوە بە قەرز


سه‌رۆکی میسر داوای بڕیاێـکی نێوده‌وڵه‌تی ده‌کات بۆ ده‌سـتێوه‌ردانی له‌شـکری له لیبیا\nسه‌رۆکی میسر داوایکردووه نه‌ته‌وه یه‌کگرتووه‌کان بڕیارێـک په‌سه‌ندبکات بۆ پـێـکهێنانی هاوپه‌یمانێتیـیه‌کی نێوده‌وڵه‌تی به مه‌به‌سـتی ده‌سـتێوه‌ردانی له‌شـکری له لیبیا.\nله چاوێـکه‌وتنێـکدا که ڕۆژی سێشه‌ممه له لایه‌ن ڕادیۆی ئه‌وروپا یه‌کی فه‌ڕه‌نساوه بڵاوکرایه‌وه، عه‌بدولفه‌تاح ئه‌لسیسی ئه‌مه‌ی ڕاگه‌یاند و گوتی هیچ بژاره‌یه‌کی دیکه نیـیه و به تایبه‌تی که گه‌ل و حکومه‌تی لیبیا له‌سه‌ری ڕازین و داوایان له میسر کردووه هه‌نگاو بنێت.\nبه‌ره‌به‌یانی دووشه‌ممه میسر ده‌سـتیکرد به هێرشی ئاسـمانی بۆ سه‌ر شوێنه‌کانی داعش له لیبیا، پاش چه‌ند کاژمێرێـک له بڵاوبوونه‌وه‌ی ڤیدیۆی سه‌ربڕینی 21 که‌سی میسری قبتی به ده‌سـتی ئه‌و گرووپه.\nپـرسیاری لێکرا، ئایا وڵاته‌که‌ی هێرشه‌کانی بۆ سه‌ر داعش دووباره ده‌کاته‌وه؟ له وه‌ڵامدا سه‌رۆکی میسر گوتی " دۆخه‌که وه‌ها پـێویست ده‌کات و ده‌بێت به کۆمه‌ڵ بکرێت."\nپاشان ڕه‌خنه‌ی له کۆمه‌ڵی نێوده‌وڵه‌تیش گرت و گوتی جیهان ده‌سـتبه‌رداری گه‌لی لیبیا بوو و ئێسـتا ئه‌و گه‌له گیرۆده‌ی ده‌سـتی میلیشیا توندڕه‌وه‌کانه. گوتیشی ئه‌رکی ئه‌و هاوپه‌یمانیـیه نێوده‌وڵه‌تیـیه ته‌واو نه‌بووه که له سـاڵی 2011 پـێـکهێنرا بۆ ڕووخاندنی ڕژێمی موعه‌مه‌ر قه‌زافی.\nئه‌لسیسی داواشی له کۆمه‌ڵی نێوده‌وڵه‌تی کرد حکومه‌تی شه‌رعی لیبیا پـڕچه‌ک بکات که له ئێسـتادا باره‌گاکه‌ی له شـاری توبروقی ڕۆژهه‌ڵاتی وڵاته‌که‌یه. هه‌روه‌ها داوای له گروپه چه‌کداره‌کانی ناو لیبیا کرد چه‌که‌کانیان دابنێن و کار بۆ سه‌قامگیری وڵاته‌که‌یان بکه‌ن.


گرووپی سوڵتان موراد - ویکیپیدیا، ئینسایکڵۆپیدیای ئازاد\nبەشدار لە لە شەڕی ناوخۆیی سووریا و شەڕی ناوخۆیی لیبیا (٢٠١٤ - تائەمرۆکە)\nئاڵا بەکارھێنراوە لەلایەن گرووپەکە\n٢٣ی ئازاری ٢٠١٣— تائەمرۆکە\nلیوای سوڵتان موراد[سەرچاوەیەکی باشتری پێویستە]\nسوڵتان موراد بەتالیۆ\nھێزی تایبەتی ئاڵپەرسلان[سەرچاوەیەکی باشتری پێویستە]\nلیوای شەھید زەکی تورکمانی[سەرچاوەیەکی باشتری پێویستە]\nلیوای ئەشباڵ ئاکید[سەرچاوەیەکی باشتری پێویستە]\nلیوای سوڵتان مەلیک شا\nلیوای سلێمان شا\nیەکێتی شۆڕشگێڕانی حووم\nلیوای سوڵتان مەھدی داگیرکەر (پێشوو)\nلیواکانی حومس ئەلعادییە (پێشوو)\nمەحموود الحاج حسن[سەرچاوەیەکی باشتری پێویستە]\nعەقید ئەحمەد عوسمان\nفایھم عیسا (فەیھم عیسا) ((لە تشرینی دووەمی ٢٠١٧ دەستی لەکارکێشایەوە))[سەرچاوەیەکی باشتری پێویستە]\nعەلی شێخ ساڵح (کوژراوە)\nفایز الدروش ☠\nبوستان ئەلبابا، حەلەب (لە تشرینی دووەمی ٢٠١٦ لەناوبرا)\nئەلباب (لە ساڵی ٢٠١٧وە)\n٥٥٠+ (٢٠١٦)[سەرچاوەیەکی باشتری پێویستە]\nسوپای نیشتمانی سووریا (SNA)\nلیواکانی تورکمانی سووریا\nژووری ئۆپەراسیۆنەکانی مارع\nژووری ئۆپەراسیۆنەکانی حوار کیلەس\nئەنسار ئەلشەریعە (سووریا)\nسوپای عەرەبی سووریا (SAA)\nبزووتنەوەی نوردین زنک (لە سالی ٢٠١٧وە)\nسوپای نیشتمانی لیبیا\nشەڕی حەلەب (٢٠١٢- تائەمرۆکە)\nھێرشی باکووری حەلەب (شوباتی ٢٠١٦)\nھێرشبی باکووری حەلەب (ئازار– حوزەیرانی ٢٠١٦)\nشەڕی ئەلرای (ئابی ٢٠١٦)\nئۆپەراسیۆنی قەڵغانی فورات\nھێرشی باکووری ئەلباب (ئەیلوولی ٢٠١٦)\nھێرشی دابیق (٢٠١٦)\nئۆپەراسیۆنی لقی زەیتوون\nچەکدارانی قەسەد لە باکووری حەلەب\nشەڕی ناوخۆیی لیبیا (لە ساڵی ٢٠١٩وە)\nهەڵمەتی لیبیای ڕۆژئاوالە ٢٠-٢٠١٩\nگرووپی سوڵتان موراد (بە عەرەبی: فرقة السلطان مراد، بە تورکی: Sultan Murat Tümeni) گروپێکی چەکداریین کە بەشدارن لە شەڕی ناوخۆیی سووریا کە تورکمانەکانی سووریا ڕێژەی زۆرینە پێکدەھێنن کە لەگەڵ ئۆپۆزسیۆنی سووریا ھاوشانن و لەلایەن تورکیاوە پشتیوانی دەکرێت بە کۆمەکی دارایی و ڕاھێنانی سەربازی و پاڵپشتی ئاسمانی، و بەرچاوترین دانییە لەنێو لیواکانی تورکمانی سووریادا کە لەلایەن تورکیاوە پشتیوانی بکرێت\n٢.١ عەفرین، سووریا\n٢.٢ تەرابلوس، لیبیا\n٣ تاوانەکانی جەنگ\n٣.١ ڕفاندن بۆ پارە\n٣.٢ تالانکردنی ھەزاران تەن لە دانەوێڵە\nبەھۆی ئەوەی تورکمانەکانی سووریا بنچینەیان دەگریتەوە بۆ نەتەوەی تورک کە بەشێکی بەرچاو لە کلتوریان لەگەڵ تورکەکانی تورکیا ھاوبەشە بۆیە ناسیونالیزمی تورکی بە شێوەیەکی بەرچاوی لە ئایدیۆلۆژیی ئەم گرووپە بەدیدەکرێت، کە ناسیونالیزمی تورکی توخمێکی سەرەکییە لە کلتور و سیاسەتی تورکەکان کە زۆرێک لەلایەنە سیاسییەکانیان وەکوو بەشێکی سەرەکی لە بەرنامەکەیان دایانناوە وەھەروەھا تورکمانەکانی سووریا خۆیان وەکوو عوسمانی نوێ پێناسە دەکەن\n«گرووپی سوڵتان موراد» لە ناوەڕاستی ساڵی ٢٠١٢ لە نزیک شاری حەلەب لەسەر داوای ھەواڵگری تورکیا دامەزراوە بۆ پاراستنی مافی تورکمانەکان لەسوریا کە لە سەرەتای ئاڵۆزییەکانی سووریادا وەکوو لیوایەک کە دەیان چەکدار لە ڕیزەکانیدا بوو دەرکەوتن کەدواتر لە ٢٣ی ئازاری ٢٠١٣ لەگەڵ لیوای سوڵتان محەممەد فاتح و لیوای شەھید زەکی تورکمانی و لیوای بێچووەکانی باوەڕ تێکەڵبوو، کەدواتر لە مانگی ١٢ی ٢٠١٥ گۆردرا بۆ گرووپی سوڵتان موراد کە تێکەڵبوون بە پێکھاتەی سەربازی یەکگرتوو کە لە 'لیوای شەھیدانی تورکمان-لیوای ١ی پیادە-لیوای ھێزی تایبەت-لیوای یەرموک' لەخۆدەگرت کە تا ساڵی ٢٠١٦ ئەو گرووپە بانگەشەی دەکرد کە نزیکەی ھەزار و ٣٠٠ چەکداریان ھەیە وەدواتر لە ساڵی ٢٠١٧ تێکەڵ بە یەکەی ٢ی سوپای نیشتیمانی سووریا بوو کە لەسەر ڕێنمایی فەرماندەکانی سوپای تورکیا بووە بۆ یەکخستنی فراکسیۆنەکانی ئۆپۆزسیۆن لەنێو پێکھاتەی سەربازی یەکگرتوودا\nگرووپی سوڵتان موراد بەشداریکی بەرچاویان ھەبوو لە ئۆپەراسیۆنی لقی زەیتوون کە ھێزەکانی سوپای تورکیا لە ٢٠ی کانوونی دووەمی ٢٠١٨ لە باکووری ڕۆژئاوای سووریا دژبە یەکینەکانی پاراستنی گەلی کورد (یەپەگە) و کۆنترۆڵکردنەوەی ھەرێمی عەفرین دەستپێکرد کە لە دوای دوو مانگ لەخۆراگری ھێزە کوردییەکان لە ٨ی ئازاری ٢٠١٨دا دەستبەسەر شارەکە گیرا کەدواتر تاوانی جەنگی زۆری تێدا ئەنجامدرا\nبەگوێرەی سەرچاوە تورکییەکان و چالاکوانەکان لە عەفرین، گرووپی سوڵتان موراد یەکێک بووە لەو گروپانەی کە چەکدارەکان لە ئۆپەراسیۆنێکی تورکیا بەشداربووە بۆ یارمەتیدانی حکوومەتی تەرابلوسی لە مانگی کانوونی یەکەمی ٢٠١٩دا کە چەکدارەکانی ڕەوانەی لیبیا کردووە و لە کامپی یەرموک جێگرکراو کە کاریگەرییەکی بەرچاوی ھەبووە لە شەرەکانی لیبیا\nڕفاندن بۆ پارە[دەستکاری]\nگرووپی سوڵتان موراد لە چەندین تاوانی جەنگ تێوەگلاوە کە دیارترینیان ڕفاندنی خەلکە کە ژمارەیەکی زۆر لە پزیشک و دەرمانسازان و خەڵکی مەدەنی دیکە بە ژن و منداڵ و پیر لەخۆدەگریت کەدواتر بەپارە ئازادکراوەن کە لە ھەندێک باردا دوای ئازادبوونیش، دووبارە ڕفێندراونەوە\nتالانکردنی ھەزاران تەن لە دانەوێڵە[دەستکاری]\nتالانکردنی ھەزاران تەن لە دانەوێڵە لەلایەن سوپای نیشتمانی سوریا (کە سوڵتان موراد بەشێکی گرینگەی ئەم گرووپەیە) کە تورکیا پشتگیری دەکات، کە دەستی بەسەر ھەشت سیلو داگرت کە پڕن لە کۆگای دانەوێڵەی ستراتیژی و تاڵانیان کردنی و فرۆشتنەوەی بە تورکیا، ھەرچەند ئاسانکاری زۆری بۆکرابوو لەلایەن تورکیا بۆ فرۆشتنەوەی بە کۆمپانیا تورکییەکان و گواستنەوە بۆ خاکی تورکیا\n^ ئ ا ب پ "#Syria, Infographic- #FSA Sultan Murad Division". 31 March 2016.\n^ "Liwa Sultan Süleyman Şah - a new turkmen asayish force for Jarablus". Ömer Özkizilcik on Twitter (بە Turkish). 30 September 2016. ڕاگرتنی CS1: زمانی نەناسراو (link)\n^ ئ ا "Commander of the "rebels Khalidiya" .. fought in Homs and Idlib and was assassinated in the door". Enab Baladi. 20 June 2017.\n^ "TÜRKMEN KOMUTANIMIZ ALİ SALİH ŞEHİT DÜŞTÜ". 4 October 2016. Archived from the original on 6 October 2016. Archived ٦ی تشرینی یەکەمی ٢٠١٦, لە وەیبەک مەشین.\n^  Suriye Türkmen Meclisi المجلس الترکمانی السوری\n^ LNA: Commander of the Turkey-backed Syrian “Sultan Murad Brigade” killed in Tripoli Archived ١٢ی حوزەیرانی ٢٠٢٠, لە وەیبەک مەشین. AdressLibya.co, May 30, 2020\n^ "گروپە تورکمانییەکانی سوریا". Bellingcat.\n^ "Sultan Murat Tümeni". 16ی ئابی 2016. Check date values in: |date= (help)\n^ "ئەنجومەنی سەربازی دێرەزوور بۆ ئەوەی بچێتە ناو بەرەی سوڵتان مورادی لە باکووری حەلەب". Qasioun News Agency. 16ی تەممووزی 2017. Archived from the original on ٢٠ی تەممووزی ٢٠١٧. Check date values in: |date=, |archive-date= (help) Archived ٢٠ی تەممووزی ٢٠١٧, لە وەیبەک مەشین.\n^ "چەتەکانی سەربە تورکیا لە عەفرین و سەری کانی، تاوانی جەنگ ئەنجامدەدەن". Rudaw.\n^ "ناردنی چەتە یاخیبووەکانئ سووریا بۆ شەڕکردنی لەگەل حەفتەر لە لیبیا لەلایەن تورکیا". Middle East Eye. 27ی کانوونی یەکەمی 2019. Archived from the original on ٩ی کانوونی دووەمی ٢٠٢٠. Check date values in: |date=, |archive-date= (help)\n^ "عەفرین: دەستبەسەرکردنی ھەڕەمەکیی، ڕفاندن، ئەشکەنجە لە بەڵگەنامەکانی یوئێن". Rudaw. 1ی ئازاری 2019. Check date values in: |date= (help)\n^ "دەستبەسەرداگرتنی ھەزاران تەن لە دانەوێڵە وەکوو" دەستکەوتی شەڕ "". Syrians for Truth and Justice. لە مانگی کانوونی یەکەمی 2019. Check date values in: |date= (help)\nوەرگیراو لە «https://ckb.wikipedia.org/w/index.php?title=گرووپی_سوڵتان_موراد&oldid=845085»\nھەموو ئەو وتارانەی کەم و کوڕیان ھەیە لە سەرچاوەی باوەڕپێکراودا لە February 2018ەوە\nئەم پەڕەیە دواجار لە ٢١:٠٣ی ٢٢ی ئەیلوولی ٢٠٢١ نوێ کراوەتەوە.


https://1baiser.com ئەکەپە یاسای هەڵبژاردنیش لە سوودی خۆی دەگۆڕێت |\nHome ڕاپۆرت ئەکەپە یاسای هەڵبژاردنیش لە سوودی خۆی دەگۆڕێت\nڕەشنووسەکە جەهەپە و هەدەپەی نیگەران کردووە\nهەریەکە لە ״ئەکەپە״ و ״مەهەپە״ ڕەشنووسێکی ٢٦ خاڵیان سەبارەت بە هەمواری یاسای هەڵبژاردنی تورکیا ناردووەتە پەرلەمان و تیایدا هاتووە دەنگە مۆرنەکراوەکان هەژمار دەکرێن و هێزە ئەمنییەکانیش دەچنە سەر سندوووقەکانی دەنگدان، ئەوەش ״هەدەپە״ و ״جەهەپە״ی نیگەران کردووە.\nمانگی چواری ساڵی ٢٠١٧ لە وڵاتی تورکیا ڕاپرسیی بۆ هەموارکردنەوەی دەستووری تورکیا ئەنجام درا و بە ڕێژەی ٥١%ی دەنگی بەڵێ هەموارەکە پەسەند کرا، لەو پڕۆژە دەستوورە تازەیەشدا، جگە لە دەسەڵاتە زۆرەکانی سەرۆککۆماری تورکیا، ئاماژە بە هەڵبژاردنەکانی پەرلەمان و سەرۆکایەتیی کۆماری تورکیا کراوە لە ٣ی تشرینی دووەمی ٢٠١٩ و بەر لەو وادەیەش هەر یەکە لە پارتی داد و گەشەپێدان ״ئەکەپە״ و پارتی نەتەوەپەرستی تورکیا ״مەهەپە״ پڕۆژەیەک بۆ ئەو هەڵبژاردنانە لە پەرلەمانی تورکیا پەسەند بکەن.\nئیبراهیم ئایهان، پەرلەمانتاری هەدەپە لە پەرلەمانی تورکیا ئاماژەی بەوە دا، ئەو مشتومڕەی لەسەر دەستكاریكردنی یاسای هەڵبژاردنی توركیا هەیە، بایەخێكی نییە، هیچ دەسەڵاتێك كە لە تەنگەتاویدا یاری بە سیستمی هەڵبژاردن كردبێت، ڕزگاری نەبووە و دەسەڵاتدارانی تورکیاش ڕزگار ناكات لەبەر ئەوە وازی لێ بهێنن باشترە.\nبە پێی ئەو ڕەشنووسەی ئەو دوو پارتە داویانە بە پەرلەمانی تورکیا، ئەو کارتانەی دەنگدان کە مۆریان پێوە نەبێت هەژمار دەکرێن و هاوکات ڕێگە بە هێزە ئەمنییەکانیش دەدرێت بچنە ناو بنکە و سەر سندوووقەکانی دەنگدان.\nئایهان کە مافی پەرلەمانتاریی لێ سەندراوەتەوە، بۆ ״ئاژانس״ وتی: ״ئەو ڕەشنووسە تەواو ڕەشنووسێکە بۆ شەرعییەتدان بە ساختەکاری، هێزی ئەمنی دەبەنە ژوورەوە بۆ ئەوەی ئەوەی خۆیان بیانەوێت بیکەن و خەڵک بترسێنن، دەشتوانن هەرچی کارتە بەبێ مۆر دەنگی پێ بدەن و هەژماری بکەن.״\nهەر یەکە لە ئەکەپە و مەهەپە خاوەنی ٣٥٧ کورسێی پەرلەمانی تورکیان لە کۆی ٦٠٠ کورسی و دەتوانن بە دەنگی خۆیان ڕەشنووسەکە تێبپەڕێنن، بۆیە هەر یەکە لە هەدەپە و جەهەپە کەوتوونەتە خۆیان و دەیانەوێت ڕێگری لەو کارە بکەن و ئەو ڕەشنووسە لە پەرلەمان تێنەپەڕێندرێت و تا ئێستا چەند کۆبوونەوەیەکیان کردووە.\nئۆزگور ئۆزەل، سەرۆکی فراکسیۆنی جەهەپە لە پەرلەمانی تورکیا ڕایگەیاندووە، ڕێککەوتنی مەهەپە و ئاکپارتی مەترسی دەخاتە سەر ئاسایشی دەنگدان و ناکرێ لە باری نائاساییدا هەڵبژاردن بەڕێوە بچێت.\nلە دوای کودەتاکەی تورکیاوە لە ساڵی ٢٠١٦ تا ئێستا باری نائاسایی لەو وڵاتەدا لا نەبراوە و ئەوەش نیگەرانیی بۆ هێزە ئۆپۆزسیۆنەکان درووست کردووە و حکومەتی تورکیا بەوە تۆمەتبار دەکەن لە باری نائاساییدا ئەندامان و لایەنگرانیان دەستگیر دەکات.\nئۆزگور ئۆزەل ئەوەشی ئاشکرا کردووە، پەسەندکردنی ئەو ڕەشنووسە و جێبەجێکردنی لە هەڵبژاردنەکانی تورکیادا هەموو هەوڵ و هیوایەکی پێکەوەژیان و هاوبەشی لەناو دەبات و تورکیا بەرەو مەترسی دەبات.\nلە هەمواری دەستووری تورکیادا، سیستمی پەرلەمانی بووە بە سەرۆکایەتی و سەرۆککۆمار هاوکات سەرۆکی حکومەتە و پۆستی سەرۆکی ئەنجوومەنی وەزیران نامێنێت. سەرۆککۆمار کابینەی حکومەت پێک بهێنێت و بۆی هەیە بەبێ پەرلەمان وەزیرەکان و جێگرەکانی دوور بخاتەوە و سەرۆککۆماریش دەتوانێت سەرۆکی پارتێکی سیاسییش بێت.\nهەرچی شارەزایانی کاروباری تورکیان ڕوونی دەکەنەوە، لە دوای هەمواری دەستووری تورکیاوە، ئەمە دووەم هەوڵی ئاکپارتی دەسەڵاتداری تورکیا دەبێت بۆ بردنی تورکیا بەرە و دیکتاتۆری و تاکڕەوی.\nمحەمەد بازیانی، شارەزا لە کاروباری تورکیا، بە ״ئاژانس״ی ڕاگەیاند، هەمواری دەستووری تورکیا و دووبارەکردنەوەی هەڵبژاردن دوو هەوڵی تورکیا بوون بۆ چەسپاندنی دەسەڵاتی تاکڕەوانەی ئەردۆگان، ئەو ڕەشنووسەی هەڵبژاردنیش هەنگاوێکی دیکەیە.\nوتیشی: ״تورکیا و ئاکپارتی دەیانەوێت پێگەی خۆیان لە سەدەی داهاتووی تورکیادا بەو پڕۆژەیاسایانە قاییم بکەن، بەڵام هەوڵی تاکڕەوی و دیکتاتۆری تا سەر نابێت.״\nلە ئەگەری قبووڵکردنی ئەو ڕەشنووسەدا، مەترسیی جددی لەسەر دەنگی لایەنە ئۆپۆزسیۆنەکان و بەتایبەت هەدەپە درووست دەبێت.\nمحەمەد بازیانی لەو بارەیەوە وتی: ״دەتوانرێت دەنگەکانی کورد بسووتێنرێن چونکە هێزی ئەمنی لەسەر سندووقەکانن، بە هەژماری دەنگی مۆرنەکراویش ئاکپارتی دەتوانێت زەمانه‌تی گەورەترین پارتی تورکیا لە پەرلەمان بۆ خۆی مسۆگەر بکات.״


چاوشئۆغڵۆ: کەسێک لە ئەمریکاوە ناتوانێت بڕیار لەسەر ئێمە بدات - SNN\nHome›جیهان›چاوشئۆغڵۆ: کەسێک لە ئەمریکاوە ناتوانێت بڕیار لەسەر ئێمە بدات\nوەزیری دەرەوەی تورکیا لەگەڵ هاوتا ئەمریکییەکەی لە کۆماری دۆمینیک کۆبوونەوە و تاوتوێی دوایین پێشهاتەکانی لیبیا و پەیوەندی نێوان تورکیا و ئەمریکایان کرد، چاوشئۆغڵوش لەدوای کۆبوونەوەکە پەیامی ئەوەیدایە ئەمریکا کە دەستوەردان لە کاروباری تورکیادا نەکات.\nمەولود چاوشئۆغڵو وەزیری دەرەوەی تورکیا لەدوای کۆبوونەوەکەی لەگەڵ پۆمپیۆ بە میدیاکانی راگەیاند: “لەو کۆبوونەوەیەدا گفتوگۆمان لەبارەی پەیوەندییەکانی نێوانمان کرد و هاوڕاین کە دەبێت لەسەر ئاستی شارەزایان درێژە بە راوێژی نێوانمان بدەین، هاوکات لە کۆبوونەوەکەدا هەڵسەنگاندنمان بۆ چەند پرسێکی رۆژ کرد، وەک دۆخی لیبیا”.\nسەبارەت بە لێدوانەکانی جۆو بایدن کاندیدی دیموکراتەکان بۆ پۆستی سەرۆکی ئەمریکا، کە رایگەیاندبوو، ئەگەر ببێتە سەرۆکی ئەمریکا کار بۆ بەهێزکردنی ئۆپۆزسیۆنی تورکیا دەکات “بەئامانجی تێکشکاندنی ئەردۆغان”، چاوشئۆغڵو ئاماژەی بەوە کرد کە لێدوانەکانی بایدن سنووری تێپەڕاندووە و جەختی لەوەکردەوە کە ئەو دەستەواژانەی ناوبراو بەکاریهێناون زۆر سەیرن.\nوه‌زیری ده‌ره‌وه‌ی توركیا وتیشی: “ئه‌و سه‌پاندنانه له ریشه‌وه ره‌تده‌كه‌ینه‌وه. ئێستا ئیدی لە گۆڕەپان و سەر مێز هێزمان هەیە. لەبەرئەوە ئەوە روونكردنه‌وه‌یه‌كه كه به نه‌زانانه و بێ ناسینی گه‌لی تورك كراوه و سنووری بەزاندووە”.\nچاوشئۆغڵو، ئاماژەی بەوە کرد کە لە تورکیادا هەڵبژاردنەکان بە شێوەیەکی دیموکراتییانە و شەفاف کراوە و وتی: ” گه‌له‌كه‌مان بڕیار ده‌د‌ات، حكوومه‌ت، سه‌رۆکكۆمار یان كێ ده‌گۆڕدرێت. كه‌سێك له ئه‌مریكاوه یان لە وڵاتێکی دیکەوە ناتوانێت بڕیار له‌مه بدات”.


پارتیانە لە بەغدا! - د. میاده نه‌جار\n13/4/2018 - 20:21\nپارتیانە لە بەغدا!\nپەڕلەمانتارانی پارتی لە بەغدا زۆرترین فشاریان لە سەر بوو لە لایەن فڕاکسیۆنە عەرەبیەکان بە شیعە و سوننەوە\nدكتوره : مياده محمد نجار سه روكى ريكخراوى ئاريانا\nدواین خولی پەڕلەمانی عێڕاق و نوێنەرایەتی کردنی کورد تێیدا سەرکەوتوو نەبوو ئەگەر بە پێوەری نەتەوەیی و نیشتیمانی هەڵسەنگاندیان بۆ بکەین چونکە ئەوان لە بەغدا نوێنەرایەتی ماف و ئامانجە نەتەوەیی و نیشتیمانیەکانی خەڵکی کوردستان دەکەن.\nپەرتەوازەیی فڕاکسیۆنە کوردستانیەکان و خۆ تەسلیمکردنی ژمارەیێک پەڕلەمانتار بە ئەجێندای ئەو لایەنانەی کە دوژمنایەتی هەرێمی کوردستانیان بە ئامانجی گەورە و پیرۆز داناوە،دیارترین هەڵویستن کە نوێنەرانی کوردیان پێ دەناسرێنەوە،لەگەڵ ئەوەش فڕاکسیۆن و ژمارەیەکی زۆری پەڕلەمانتاران بە هەموو توانا و دڵسۆزیەوە تێکۆشاون بۆ بەرگریکردن لە مافە دەستوریەکانی خەڵکی کوردستان،بەڵام بە هۆی هەبوونی ئەو کەلێنە کە هەندێک فڕاکسیۆنی کوردستانی و لەناویشیاندا چەند پەڕلەمانتارێک دروستیان کرد پێگەی کورد لە بەغدا بەرەو لاوازی برد.\nپەڕلەمانتارانی پارتی لە بەغدا زۆرترین فشاریان لە سەر بوو لە لایەن فڕاکسیۆنە عەرەبیەکان بە شیعە و سوننەوە هەروەها فشاری ژمارەیەک فڕاکسیۆنی کوردستانی کە هاوهەڵوێستی عەرەب بوون،بەڵام نە فڕاکسیۆن وەک درێژبوونەوەی سیاسەتی پارتی لە هەولێرەوە بۆ بەغدا هەروەها نە پەڕلەمانتارێکی پارتی وەک نوێنەرانی مافە نەتەوەیەکان تەنازولیان نەکرد و دەستبەرداری تێکۆشان نەبوون بۆ پاراستنی مافە دەستوریەکان.\nسیاسەت و ستراتیژیەتی پارتی لە بزاڤێکی نەتەوەیی و نیشتیمانی سەرچاوەی گرتووە کە مستەفا بارزانی چوارچێوەکەی بۆ کێشاوە کە پارتیەکان لە هەر دۆخێک و دەمێکدا بن هێزی لێوەردەگرن و لە بەردەم دۆست و دوژمنان دانامێنن بە تایبەتی لە پێناو ئامانجە نەتەوەیی و نیشتیمانیەکاندا.\nئەزموونی پارتی لە بەغدا لە حیزبە کوردستانیەکانی دیکە زۆرترە و مێژووەکەشی درێژترە و لە چەند قۆناغێکی جیاوازیش بەغدای کردۆتە ناوەندی تێکۆشان لە پێناو وەدیهێنانی ئەو مافانە،لە سەرەتای ساڵانی شەستەوە تا بە ئەمڕۆ دەگات لە چوونی شاندە دانوستانکارەکانی شۆڕش تا بەیانی یازدەی ئازار و چوار ساڵی ئەزموونی حوکمی زاتی و پاشانیش قۆناغی دوای ڕاپەڕین تا بە قۆناغی ئێستامان دەگات لە دەرئەنجامی ڕوخانی رژێمی سەدام وەبەر هاتووە،لەو مێژووە درێژە کەس و زروفەکان گۆڕان بەڵام هەڵوێستە نەتەوەیەکانی پارتی گۆڕانیان بەسەر دانەهات.\nلە مێژووی پارتیدا چەند پەند و ڕوداوێک هەن کە بۆ ئەوڕۆ باشترین بەرچاو ڕوونین کە لە کلتور و فەلسەفەی کاری بارزانی نەمر بە زیندووی ماونەتەوە، لە سەروبەندی ڕێکەوتنی شۆڕش بە سەرۆکایەتی مستەفا بارزانی لەگەڵ حکومەتی عێڕاق لە ساڵی ١٩٧٠ حکومەتی عێڕاق داوا دەکا شاندێکی کوردستان بچنە بەغدا بۆ ڕێکەوتنی کۆتایی، مەکتەبی سیاسی بە بارزانی دەڵێن کێ لە شاندەکە دابنێنن، بارزانی پێیان دەڵێ هەر کەسێک دادەنێن گرفت نیە و ئێوە ئازادن تەنها ئەو کەسانە دامەنێن کە چاویان لەوەیە لە بەغدا پۆست وەرگرن یان بەرژەوەندی شەخسیان هەبێت، ئەو وەڵامەی بارزانی نەمر بۆ ئێستا جوانترین و عەقڵانیترین پێوەرە کە پێویستە هەموو حیزبەکانی کوردستان بیکەنە مەرجی دیاریکردنی بەربژێرەکانیان و دەنگدەرانی کوردستانیش هەقە ئەوە بکەنە مەرجی دەنگدانیان بە لیست و کەسەکان،ئەوانەی لەو خولەدا لە حیزب و کەس لە بەغدا نوێنەرایەتی خەڵکی کوردستانیان کرد ئەوەیان سەلماند تا چەند پێگیرن بە خاک و نەتەوەی خۆیان و تا چەندیش ئامادەن خۆیان و خاکیان هەڕاج بکەن و خوێنی سەت ساڵ ڕژاوی گەلی کورد و مافە ڕەواکانی بە چەند دەسکەوتێکی حیزبی و شەخسی بگۆڕنەوە.\n458 كه‌سی دیكه له هه‌رێمی كوردستان تووشی ڤایرۆسی كۆڕۆنا بوون\nفڕۆكه جه‌نگییه‌كانی توركیا هه‌ردوو گوندی چه‌لكێ و سگیرێیان له ناوچه سنوورییه‌كانی هه‌رێمی كوردستان بۆردومانكرد\nپۆلیسی هه‌ولێر: ئەو تۆمەتبارەی خۆی کردبووە بەڵێندەر و خاوەن کۆمپانیا دەستگیرکرا


خەڵکی مەریوان رێزیان لە فیداکاریی سەربازی ئەو شارە گرت کە بە هۆی ڕزگارکردنی سەگێک، لاقێکی لەدەست دا | JINGEWAN ژینگەوان\nHome ژینگه ئاژه‌ڵ و گیانله‌به‌ران خەڵکی مەریوان رێزیان لە فیداکاریی سەربازی ئەو شارە گرت کە بە هۆی...\nخەڵکی مەریوان رێزیان لە فیداکاریی سەربازی ئەو شارە گرت کە بە هۆی ڕزگارکردنی سەگێک، لاقێکی لەدەست دا\nPosted by Roji Kurd on Monday, December 26, 2016\nژینگەوان: بەپێی هەواڵی ماڵپەری ژینگەوان، خەڵکی مەریوان بە هاوکاریی ئەنجۆمەن و چالاکانی ژینگەپارێزیی ئەو شارە، لە هەڵوێستێکی جواندا رێزیان لەو سەربازە مەریوانییە گرت کە لە پێناو ڕزگارکردنی سەگێکدا کەم ئەندام بوو.\nڕۆژی دووشەممە، ٦ی بەفرانباری ۲۷۱٦ی کوردی (١٣٩٥ی هەتاوی)، خەڵکی مەریوان، بە هاوکاریی ئەنجۆمەنی سەوزی چیا و چالاکانی ژینگەپارێزی ئەو شارە، لە هەڵوێستێکی جوان و کەم وێنەدا، پێشوازییان لەو سەربازە مەریوانییە کرد کە بۆ ڕزگارکردنی سەگێک چووە سەر مین و لاقێکی لەدەست دا کرد.\nمحەمەد باختر ئەو سەربازە کوردەی خەڵکی گۆندی هانە شێخان، کە لە کاتی نیگابانی ـدان لە پادگانی عەجەبشێر، لە کاتی رزگار کردنی سەگێک لە ناو گۆڕەپانی مین، دەکەوێتە سەر مینی چێندراو و لاقێکی لە دەست دەدات.\nڕۆژی هەینیش لە هەڵوێستێکی شیاودا، لەلایەن ئەنجۆمەنە ژینگەپارێزییەکانی شاری تەورێز و هەروەها ئەنجۆمەنە ژینگەپارێزییەکانی کوردستان، بەتایبەت ئەنجۆمەنی سەوزی چیا و خوێندکارانی کوردی زانکۆی تەورێز، سەردانی ئەو سەربازە کوردەیان لە نەخۆشخانەی ئەو شارە کرد و ئەنجۆمەنە ژینگەپارێزییەکانی ئەو شارە لە بڵاوکراوەیەکدا رێزیان لە فیداکاریی محەمەد باختەر گرت.\nPrevious articleکۆشتنی دەیان سەگ لەلایەن هێزەکانی شارەوانی شاری سنەوە\nNext articleآلودگی «۹ استان ایران» به بیماری خطرناک آنفلوآنزای پرندگان


Diplomatic Magazine | ڕاپۆرتێكی ئه‌مریكی هۆكاری گه‌ڕاندنه‌وه‌ی عه‌بدولوه‌هاب ساعدی بۆ پۆسته‌كه‌ی ئاشكرا ده‌كات\nڕاپۆرتێكی ئه‌مریكی هۆكاری گه‌ڕاندنه‌وه‌ی عه‌بدولوه‌هاب ساعدی بۆ پۆسته‌كه‌ی ئاشكرا ده‌كات\nڕاپۆرتێكی ئه‌مریكی هۆكاری گه‌ڕاندنه‌وه‌ی عه‌بدولوه‌هاب ساعدی فه‌رمانده‌ی ده‌زگای دژه تیرۆری عیراق بۆ پۆسته‌كه‌ی ئاشكرا ده‌كات، كه وای له مسته‌فا كازمی سه‌رۆك وه‌زیرانی نوێی عیراق كردووه، ئه‌و كه‌سایه‌تیه بخاته‌وه سه‌ر كاری پێشووی.\nڕاپۆرته‌كه وته‌ی له چه‌ندین چاودێری سیاسی و ئه‌منی وه‌رگرتووه، بۆ ئه‌وه‌ی هۆكاره‌كان ئاشكرا بكات، چاودێرێك ده‌ڵێت:" گه‌ڕانه‌وه‌ی فه‌ریقی یه‌كه‌م عه‌بدولوه‌هاب ساعدی، زیاتر به‌هایه‌كی ره‌مزی هه‌یه، به‌و پێیه‌یه كه‌سایه‌تیه‌كی سه‌ربازی دیاره، چاوه‌ڕوان ده‌كرێت، دووباره ده‌زگاكه ڕێك بخاته‌وه".\nهه‌روه‌ها هیشام هاشمی چاودێری سیاسی و پسپۆڕی ئه‌منی ده‌ڵێت:" گه‌ڕانه‌وه‌ی ساعدی له چوار چێوه‌ی هه‌ڵوه‌شاندنه‌وه‌ی ئه‌و بڕیارانه كه پێشتر له دژی ئه‌و و چه‌ند ئه‌فسه‌رێكی دیكه دراون، بۆیه چاوه‌ڕوان ده‌كرێت ساعدی دووباره ده‌زگای دژه تیرۆر به تێڕوانینێكی نیشتیمانیی ڕێك بخاته‌وه، هه‌روه‌ها گروپه نزیكه‌كانی سه‌ر به ئێرانیش دووربخاته‌وه".\nده‌شڵێت:" گه‌ڕانه‌وه‌ی ساعدی به‌و پێیه‌یه كه ئه‌و خاوه‌ن شاره‌زاییه‌كی زۆری سه‌ربازییه، ماوه‌یه‌كی زۆره له جه‌نگه‌كاندا به‌شداری ده‌كات و په‌یوه‌ندییه‌كی باشی له‌گه‌ڵ كۆمه‌ڵگه‌ی ناوخۆیی عیراق هه‌یه، هۆكاری دوورخستنه‌وه‌شی له‌لایه‌ن حكومه‌تی پێشووه‌وه بۆ ئه‌وه ده‌گه‌ڕێته‌وه، كه حه‌شدی شه‌عبی سه‌ر به ئێران فشاریان بۆ دوورخستنه‌وه‌ی كردووه".\nدوورخستنه‌وه‌ی ساعدی ناڕه‌زایه‌تیه‌كی زۆری به‌دوای خۆیدا هێنا، له تۆڕه كۆمه‌ڵایه‌تیه‌كانیشدا هه‌زاره‌ها لایه‌نگری وێنه و گرته ڤیدیۆییه‌كانی ساعدیان بڵاو ده‌كرده‌وه، له پاڵ لایه‌نه سه‌ربازییه‌كه‌ی باسیان له‌لایه‌نی مرۆڤدۆستی ئه‌و فه‌رمانده‌یه و تێكه‌ڵاوبوونی له‌گه‌ڵ به‌ته‌مه‌نه‌كان و منداڵان ده‌كرد، هه‌روه‌ها له یه‌كه‌م ڕۆژی خۆپیشاندانه‌كانی مه‌یدانی ته‌حریردا، وه‌ك ناڕه‌زایه‌تیه‌ك خۆپیشانده‌ران وێنه‌ی ساعدیان به‌رز كرده‌وه.\nهۆكارێكی دیكه‌ی خۆپیشاندانه‌كانی ئۆكتۆبه‌ر، بۆ كۆمه‌ڵێك بریاری حكومه‌تی عیراق ده‌گه‌ڕێته‌وه، كه حكومه‌ت چه‌ند ئه‌فسه‌رێكی شاره‌زای له‌ناو سوپای عیراق دوورخسته‌وه. عه‌بدولوه‌هاب ساعدی له‌چه‌ندین به‌ره‌وه دژی چه‌كدارانی داعش جه‌نگاوه، فه‌رمانده‌ی ئۆپراسیۆنه‌كانی ڕزگاركردنی بێجی و تكریت بووه له ساڵی 2015دا، هه‌روه‌ها له ساڵی 2016دا شه‌ڕی فه‌لوجه‌ی كردووه، دواتر به‌هۆی به‌رزبوونه‌وه‌ی پله سه‌ربازییه‌كه‌ی له سه‌ره‌تای ساڵی 2017دا كرا به فه‌رمانده‌ی ده‌زگای دژه تیرۆری عیراق، له‌و كاته‌شه‌وه چه‌ندین جار هه‌وڵی كوشتنی دراوه.


ماڵپەری فیردەوس | حوکمی بانگ دان لەسەر شوێنی بەرز ؟\nسەردێری پرسیار: حوکمی بانگ دان لەسەر شوێنی بەرز ؟\nبەرواری دانان :2019-09-02 کۆدی پرسیار:1449\nپرسیار : حوکمی بانگ دان لەسەر شوێنی بەرز ؟\nوەڵام : زانایان دەڵێن سونەتە بانگدەر بانگ بدات لە شوێنێکی بەرز ، کە ئەمە وتەی ھەرچوار مەزھەبەکانە ، ھەندێک زانا ئیجماع نقل دەکەن ، بەڵگە :\n(١) عن عبدِ اللهِ بنِ عُمرَ رَضِيَ اللهُ عَنْه، قال: قال رسولُ اللهِ صلَّى اللهُ عليه وسلَّم : (( إنَّ بلالًا يؤذِّنُ بليلٍ ؛ فكُلُوا واشْرَبُوا حتى يؤذِّنَ ابنُ أمِّ مكتومٍ )). قال : ولم يكُن بينهما إلَّا أن يَنزِلَ هذا ويَرقَى هذا . رواه البخاري (١٩١٨)، ومسلم (١٠٩٢) .\n(٢) بانگدان لە شوێنی بەرز دەنگ زیاتر دەڕوات زیادەی إعلانی تێدایە .\nئیمام النووي ڕەحمەتی خوای لێ بێت : (( سونەتە بانگ بدەیت لە شوێنێکی بەرز لەسەر منارە یان شتی تر ، ئەمەیان جیاوازی تێدا نییە . )) المجموع (١٠٥/٣) .


ANF | "هەولێر لە دۆخێکی مەترسیدار دایە"\nفرسەت سۆفی پارێزگاری هەولێر لە کۆنگرەیەکی رۆژنامەوانیدا ئاماژەب بە مەترسیەکانی ڤایرۆسی کۆرۆنا کرد و رایگەیاند، لە دۆخێکی هەستیار و سەخت و مەترسیداردان و تەنیا چارە مانەوەیە لە ماڵەکاندا.\nچوارشه‌ممه, 1 Apr 2020, 21:04\nئێوارەی ئەمڕۆ پارێزگاری هەولێر کۆنگرەیەکی ڕۆژنامەنووسیی ئەنجامدا.\nفرسەت سۆفی پارێزگاری هەولێر لە کۆنگرە رۆژنامەوانیەکەدا ڕایگەیاند: دوای بڕیاری وەزارەتی ناوخۆ بۆ درێژکردنەوەی قەدەغەی هاتووچۆ، ئەمڕۆ وەکو ژووری ئۆپەراسیۆنی پارێزگای هەولێر کۆبووینەوە و جەختمان لەوە کردەوە، کە لە قۆناغێکی زۆر هەستیار و سەخت و مەترسییدارداین.\nوتیشی: پێمان ناوه‌ته قۆناغێكی زۆر هه‌ستیار، چونكه كۆمه‌ڵێك كه‌س كه له‌ده‌رەوه گه‌ڕاونه‌ته‌وه تووشبوون بە ڤایرۆسی کۆرۆنا، هەروەها هەندێک حاڵەتی تووشبوو هەن و بەرکەوتەی خەڵکی تریشن، کەواتە ڤایرۆسەکە لە کۆمەڵگادا هەیە، بۆیه تاكه ڕێگا بۆ خۆپارێزیی و بۆ ئه‌وه‌ی زیاتر ته‌شه‌نه نه‌كات، ئەوەیە ئه‌و ١٠ ڕۆژه پابه‌ند بین و له ماڵه‌كانمان بمێنینه‌وه.\nپارێزگاری هەولێر، وتیشی: بڕیارماندا له ئه‌مشه‌وه‌وە له ١ی شه‌و تا ٦ی به‌یانی ده‌رفه‌ت به كۆمه‌ڵێك خه‌ڵك بده‌ین، كه كاری پێویستیان هه‌یه به‌بێ ڕێگه‌پێدان ده‌توانن كاره‌كانی خۆیان جێبه‌جێبكه‌ن، به‌ڵام ئه‌و ڕێگه پێدانە بۆ گه‌شت و سه‌یران نییه و ئه‌گه‌ر ئه‌و دره‌فه‌ته خراپ به‌كاربێت و قه‌ره‌باڵغی دروست ببێت، وه‌ك پێشتر ئه‌و ده‌رگایه داده‌خه‌ین، کەسانی سەرپێچیکاریش بە پێبژاردن سزا دەدرێن.\nئه‌وه‌شی خسته‌ڕوو، ئه‌و ٧٢ی كاتژمێره‌ی دیارییكراوه بۆ ئه‌و كه‌سانه‌ی له خێزانه‌كانیان دابڕاون بگه‌ڕێنه‌وه ماڵەکانیان، له رێگه‌ی ئۆنلاین ده‌چنه ناو وێباسیتی وه‌زاره‌تی ناوخۆ و فۆڕم پڕ ده‌كه‌نه‌وه و ده‌ینێرن ئینجا وه‌ڵامیان بۆ دەچێتەوە ئه‌گه‌ر ره‌زامه‌ندی وه‌رگیرا ده‌توانن بگه‌ڕێنه‌وه لای یه‌كتر، ئه‌مه‌ش بۆ سه‌ردانی خزمان نییه ته‌نها بۆ حاڵه‌تی زۆر پێویسته.\nپارێزگاری هەولێر، ئاماژەی بۆ ئەوەش کرد: ده‌رفه‌تێكمان دابووه بۆرسه‌كان و بانكه ئه‌هلییه‌كان، به‌ڵام ئه‌مڕۆ له هه‌ندێ شوێن قه‌ره‌بالغی زۆر دروست بووبوو، بۆیه ئاگاداریان ده‌كه‌ینه‌وه ئه‌گه‌ر هه‌موو مه‌رجی ته‌ندروستیان نەبێت ده‌ستبه‌جێ دایده‌خه‌ین، هه‌ر نوسینگه‌یه‌كیش كرێی حه‌واڵه‌ی زیاد بكرێت داده‌خرێت، له‌هیچ كه‌سیش قبوڵی ناكه‌ین ئه‌و بارودۆخه قۆرغ بكات.


📅 05-03-2018 تاریخ ؤ پێش هەتێەل\n📅 زمان اضافه کردن Mar 5 2018 12:00AM\n👁 اێ بەخشە 4,500 گل سئرکریائە(دێینە)\nباکووری کوردستان - ئەمڕۆ پارێزگاری تورکی مێردینی [ فرەتر(ویشتر)... 👁] ✖ ✖ 12 26 ✔ 99% ✍ هـ.ب. 5-3-2018 0:00:00\n✌ دیانا غازی ساڵح شەهیەل\n📅 زمان اضافه کردن Mar 5 2018 9:53PM\nمناڵێکی تەمەن 3 مانگی شیرەخۆرەی گوندی فرێرای شارۆچ [ فرەتر(ویشتر)... 👁] ✖ ✖ 1 1 ✔ 92% ✍ س.ئـ. 5-3-2018 21:53:05\n👁 اێ بەخشە 2,343 گل سئرکریائە(دێینە)


رێگاي ئێوه ئابوري » مانگە هەنگوینییەکەی پەکەکە و یەکێتی\nبڕیاری قەدەغەکردنی تەڤگەرە سێبەرەکەی پەکەکە لە زۆنی سەوز رووداوێکی نوێ نەبوو، چونکە لەدوای راپەڕین و لە کۆتاییەکانی شەڕی پارتی و یەکێتی و لە زۆر قۆناغی دیکەدا یەکێتی شەڕی دژی پەکەکە کردووە. بڕواناکەم کەسی ئاگادار هەبێت وتارە بەنێوبانگەکەی مام جەلالی لەبیرچووبێتەوە کە لە پەرلەمانی کوردستان بۆ قایلکردنی لایەنەکان بۆ دەرکردنی پەکەکە لە هەرێمی کوردستان دای. راستییەکەی بەدرێژایی ساڵانی رابردووش پەیوەندییە بە رواڵەت باشەکەی یەکێتی و پەکەکە مانگێکی هەنگوینی بوو کە دەبووایە کۆتایی بێت. بەڵام ئێستا چی گۆڕاوە کە یەکێتییە نوێیەکان دەگەڕێنەوە سەر رێبازی مام جەلال و دژی ئەو هێزە رادەوەستنەوە کە چیرۆکی خەیاڵییان بۆ دەهۆنییەوە و گوایە بە ئاسماندا هێزیان دەنارد بۆ عەفرین تا بەرگرییان لێبکەن؟\nهۆی یەکەم مەسەلەی فڕۆکەخانەی سلێمانییە، بەڵام بەو تێگەیشتنەوە نا کە زۆرمان لەسەری هەمانە. تورکیا لە ساڵانی نیگەرانیدا لە پشتیوانیی یەکێتی لە پەکەکە، بژارەی سزادان یان گوشارخستنە سەر یەکێتیی کەم بوو، بەڵام بیرۆکەی داخستنی ئاسمانی کوردستان و لەگەڵیدا سلێمانیش هەلێکی زێڕین بوو بۆی تا بە بەردێک دوو چۆلەکە بکوژێ. لەلایەکەوە بۆ نێوخۆ وەک کاردانەوەیەک دژی گشتپرسی لێکدرایەوە و دواتر ئەردۆغان لە گۆڕینی سیستمی سەرۆکایەتیدا بەرهەمەکەی چنییەوە، لەلایەکی دیکەشەوە یەکێک لە شادەمارەکانی داهاتی یەکێتیی کەوتە دەست و تا رادەی وشککردنی برد. هەرچەندە دەگوترێ داهاتی فڕۆکەخانەکان دەچێتەوە بۆ حکومەت، بەڵام وەک کەسێکی زۆر ئاگاداری گۆڕان بۆی باسکردم، داهاتی فڕۆکەخانەی سلێمانی کەمتر لە بیست لە سەتی ئاشکرایە و دەچێتەوە بۆ حکومەت، ئەویدیکەی بۆ یەکێتییە. کەواتە هەرچەندە قەبارەی کەتنەکە بچووکترە بەڵام دەتوانین بڵێین وەکچۆن لە شازدەی ئۆکتۆبەردا کەرکووک بە چەند تەنکەرێک نەوت گۆڕدرایەوە، ئەمجارەش یەکێتی هاوپەیمانەکەی خۆی بە گەڕاندنەوەی چەند دۆلارێکی فڕۆکەخانەی سلێمانی گۆڕیوەتەوە.\nهۆی دووەم ئەوەیە کە یەکێتی لەسەرەتاوە لەو دۆستایەتییەی لەگەڵ پەکەکە تووشی سەرئێشە ببوو. چونکە پەکەکە بە سوودوەرگرتن لەو دۆستایەتییە لە ناوچەکانی پشدەر و بیتوێن و هەڵەبجە و پێنجوێن و تەنانەت گەرمیانیش جگە لە ئیشی رێکخستن، بەردەوامیش بوون لە بردنی مێردمنداڵی باشوور بۆ نێو ریزەکانیان، زۆرجار کەسوکاری ئەو مێردمنداڵانە کادیری باڵای یەکێتیش بوون. ئەم بابەتە لەبەر هەستیارییەکەی زۆر بەکەمی بایەخی میدیایی وەرگرت، بەڵام من خۆم کەیسم لەلایە کە لە زۆنی سەوز روویداوە.\nسەرئێشەیەکی دیکە کە پەکەکە بۆ یەکێتیی دروستکرد، لەکاتی خۆپیشاندانەکانی ساڵانی رابردوودا بوو کە زۆرجار رێکخستنەکانی پەکەکە توندتر لەوانەی گۆڕان پشێوییان دەنایەوە و دۆخەکەیان لە یەکێتیی هاوپەیمانیان کە دەسەڵاتداری ناوچەکە بوو، ئاڵۆزتر دەکرد. کار گەیشتە ئەوەی لە هەندێک لەو ناوچانەدا هەڕەشەی جاڕدانی هەرێمی خۆبەڕێوەبەریش بکەن. بە سنووردارکردنی چالاکییەکانی تەڤگەرەکەی پەکەکە، یەکێتی دەیەوێ سەقامگیری بگێڕێتەوە بۆ ناوچەی ژێر دەسەڵاتی خۆی و رێگە لە پەلهاویشتنی زیاتری پەکەکە بگرێت لەو ناوچانە.\nهەرچەندە هەندێک کەس باسی رێککەوتنێکی تاکتیکی دەکەن لەنێوان پەکەکە و یەکێتی بۆ چاوبەستکردنی تورکیا و رێگەخۆشکردن بۆ رێگەدان بە گەشتە ئاسمانییەکان بۆ فڕۆکەخانەی سلێمانی، بەڵام کەسی ئاگاداری نێو یەکێتی دەڵێن بەپێچەوانەوەیە و یەکێتی بەڵێنی بە تورکیا داوە دەستی پەکەکە لە ناوچەی خۆیدا سنووردار بکات و لە رۆژانی داهاتووشدا بەکردەوە ئەمە پیشان بدات.\nبەهەر شێوەیەک بێت زۆنی سەوز یان رەنگاوڕەنگ لە ساڵانی رابردوودا بەهۆی خراپ ئیدارەدان و ئەو هەڵبەز و دابەزانەی بەهۆی جیابوونەوە و باڵباڵێنەکانی نێو یەکێتییەوە تووشی بوو، مەینەتی و ئێشی زۆری بینی. بۆیە باش دەبێ یەکێتی و پەکەکە بە هەڵایساندنی شەڕ و ئاڵۆزی، بەتایبەتیش لە پشدەر، خەڵکی ناوچەکە لەوەی هەیە پەرێشانتر نەکەن. رێگەی راستیش ئەوەیە پەکەکە رێز لەو دۆخە نوێیە بگرێت کە لە هەرێمی کوردستان دروستبووە و هیچ نەبێت بۆ جارێکیش بێت پشتیوانی بەهێزبوونی حوکمڕانیی باشوور بێت.\nبرچسب ها : pdk , pkk , puk , پەکەکە , تاکتیکی , تاڵباني , توركيا , سلێماني , هێمن عەبدوڵڵا , یەکێتی


بەرژەوەندیی پشتگیری لە جووڵانەوەی کورد! - KDPmedia\nHomeوتاربەرژەوەندیی پشتگیری لە جووڵانەوەی کورد!\n22ی پووشپەڕ رۆژێکی لەبیرنەکراو و تاڵ بۆ کورد بەتایبەت لە رۆژ‌هەڵاتی کوردستانە. 22ی پووشپەڕی ئەمساڵ ٣٠ ساڵ بەسەر تێرۆری دکتۆر قاسملوو، سکرتێری حیزبی دێمۆکرات و ناسراوترین ڕێبەری کوردەکانی ڕۆژهەڵات تێپەڕی. دوکتۆر قاسملوو پاش بەشداریی لە کۆنگرەی ئەنترناسێوناڵی سۆسیالیست کە لە سوئێد بەرێوە چوو، بۆ وتووێژ و چارەسەری مەسەلەی نەتەوایەتیی کوردەکانی ئێران و، درێژەی وتووێژەکان دەگەڵ نێردراوانی دەوڵەتی ئێران چوو بۆ وییەن.\nقاسملوو لەسەر ئەساسی ئەو فکرە کە هەر لە بنەڕەت ڕا کورد خوازیاری شەڕ و کوشت و کوشتار نییە و، لە لایەکی دیکەش ڕاست لەو کاتانەدا کە ڕێژیمی ئێران پاش هەشت ساڵ شەری وێرانکارانە دەگەڵ ئێراق تازە ئاگربەس و کۆتاییهێنان بە شەڕی قبوول کردبوو و، واویدەچوو کە پێویستی بە بڕێک ئارامی و ئاوەدانکردنەوەی وڵاتی وێرانی خۆی هەبێ، بۆ نیشاندانی نیازپاکیی زیاتری کوردەکان و بۆ ئەوەی ئاشتی و ئارامی کوردستانیش بگرێتەوە، هەوڵی سازان و ڕێککەوتنی دەدا. هەر بەو مەبەستەش بێ لەبەرچاوگرتنی باری ئەمنیی دانیشتنەکان دەگەڵ بەڕواڵەت دیپلۆماتەکانی ڕێژیمی ئێران چووە سەر مێزی گفتوگۆ. ئەو بە نییەتی باش و کۆتاییهێنان بە شەڕ لە کوردستان و چارەسەری مەسەلەی نەتەوایەتی کورد لە ئێران ڕێگای وتووێژی گرتە بەر. لایەنی بەرانبەریش واتا دەسەڵاتدارانی ئێران لە جیاتی قۆستنەوەی ئەو دەرفەتە، وەک سیاسەت و ئیدە و رەوشتی نەگۆریان، کە کوشتن و تێرۆر و لەنێوبردنە، پڵانیان بۆ کوشتنی قاسملوو و هاورێیانی داڕشتبوو.\nتێرۆری وییەن، نە یەکەم پیلانی تێرۆریستیی دەسەڵاتدارانی ئێران بوو و، نە لە دوای ئەم تێرۆرەش کۆتاییان بە سیاسەتی حەزفی فیزیکیی نەیاران و جیابیرانیان هێناوە. لە ماوەی هاتنە سەرکاری ئاخوندەکان لە ئێران، هەتا ئیستا زیاتر لە شەست هەزار کەس لە کوردەکان لە ڕۆژهەڵاتی کوردستان کوژراون. زیاتر لە 400 کەس لە چالاکانی سیاسیی کورد لە باشوری کوردستان، بێ لەبەرچاوی گرتنی سەروەریی وڵاتی جیران لە لەلایەن تیرۆریستەکانی ئیرانەوە تێرۆر کراون. بەدەیان کەس ڕفێندراون و بێسەروشوێن کراون. لە زۆر وڵاتی ئوروپایی و تەنانەت وڵاتانی بەشەکانی دیکەی جیهانیش کردەوەی تیرۆریستی بەهۆی بەکرێگیراوانی سەر بەو ڕێژیمە لە دژی تێکۆشەرانی ئۆپۆزیسیۆنی کورد و ئێرانی کراون.\nتێرۆر و لەنێوبردنی نەیاران و جیابیران بە هۆی کۆماری ئیسلامیی ئێران، شتیکی شاراوە نیە و هەموان لێی ئاگادارن. کوردەکان و نیشتمانەکەیان بەسەر چوار وڵاتدا دابەش کراون و، ئەوە بۆ زیاتر لە سەدەیەک دەچێ خەباتی ڕزگاریخوازانەی بەردەوام و بێ پسانەوەیان هەیە. ئەگەر لە ڕابردوودا هەوڵ دەدرا تەنانەت دەنگدانەوەی خەباتەکەشیان کپ بکرێ، ئیستا ئەم خەباتەیان بۆ ناشاردرێتەوە. ئەوانەی پێشتر قاسملوویان ناسیوە، دەزانن کە کەسایەتی و بیر و ئەندیشەی ئەو پیاوە دەیتوانی لە چارەسەرکردنی زۆر لە قەیرانەکانی ڕۆژهەڵاتی نێوەڕاستدا یارمەتیدەر بێ. لێرەدا پرسیار ئەوەیە ئەی چۆن بوو کە دەسەڵاتدارانی ئەو کاتی وڵاتی ئوتریش، کاتێک ئەو ڕێبەرە سیاسییە کوردە لە ڤییەن تیرۆر کرا، بە بەرچاوی هەموو جیهان و تەنیا لە پێناوی بەرژەوەندە ئابووری و بازرگانییەکانی دوو وڵات، کە بێگومان ئەوەندە زۆریش نەبوون کە هەموو بایەخە مرۆڤایەتیەکانیان بۆ ژێرپێ بخرێ، تێرۆریستەکانی ناردەوە تاران؟ ئایا نەدەبوو وڵاتانی ئوروپایی کە ناوەندی دەسەڵاتی دێمۆکراتیکی جیهانن، و بۆ خۆیان دەڵێن لەسەر مافی مرۆڤ بە جوابن، لە ئاست ئەم ساتوسەودا شەرماوییەدا نارەزایەتیان دەربڕیبا؟ بڵێی کوردەکان بتوانن ئەم غەدرەی دەوڵەتی ئەوکاتی ئوتریش لەبیر خۆیان بەرنەوە؟\nسێ ساڵ پاش 22ی پووشپەڕی 68 کۆماری ئیسلامیی ئێران بۆتە بنکە و ماکەی تێرور و کوشت و کوشتار. ئەم ڕێژیمە نەک هەر لە نیوخۆی وڵاتدا ژیانی لە خەڵک کردوە بە جەهەننەم، بەڵکوو بۆ بنیادنانی دەسەڵاتێکی رەشی مەزهەبی، چاوی تەماحی بڕیوەتە وڵاتانی دیکەی ناوچە. بەبەرچاوی هەموو گەورە هێزەکان دەست لە کاروباری نیوخۆیی وڵاتانی ناوچە وەردەدا و ئیددیعای بەش و دەسەڵاتی هەیە. ئەوان لەهەر جێگایەک بن، کوشتن و ژێر پێنانی بایەخەئینسانیەکان بەدیاری دێنن، و کوردیش ئیستا لەو چوار وڵاتەی دراوسێدا بە گشتی بوونەتە قەڵخان و دەبەرانبەر تێرۆر و تێرۆریسم و دەسەڵاتە دواکەوتۆکاندا پێشەنگی خەبات و قوربانیدانن. بۆیە ناڕەوایە ئەگەر ئەم فیداکارییانە بێ وڵام بن و خەبات و قوربانیدانی ئێمە لە پێناوی ئەو بایەخ و ئامانج و پرەنسیپانەی کە بۆ هەموو مرۆڤایەتی جێگای ڕێزن، نەبیندرێ و بە تەنیا بهێڵدرێتەوە.\nهەموو لایەک باش شارەزان کە کورد ئیستا گەورەترین میللەتی بێ وڵاتی جیهانە و بە توندترین شیوەی مومکین سەرکەوت دەکرێ و پێش بە چوونە پێشی دەگیرێ. حەق وایە و دەبەرژەوەندی هەموو لایەکدایە کە کورد بایەخی زیاتری پێ بدرێ و پشتی خەباتە ڕەواکەی بگیرێ.\nلە ٣٠ ساڵەی تێرۆری قاسملوو و هاوڕێیانیدا جارێکی دیکە وێڕای ڕێزگرتن لە خەباتی ئەو کەسایەتییە گەورە، پەیمانی وەفاداری نوێ دەکەینەوە کە لەجاران زیاتر لەسەر خەباتی رەوای گەلەکەمان شێلگیرتر بین و، تا وەدیهاتنی ئاوات و ئارەزوەکانی ئەو ڕێبەرە شەهیدەمان، دریژەدەر و پێشـمەرگەی ڕێگا و ئامانجەکانی بین.\nبەرەو جیهانێکی بێ کوشتار، بەرەو داهاتوویەکی بەدوور لە سەرکوت و سڕینەوە و بێمافی بۆ نەتەوەی کورد.\nشپەڕ رۆژێکی لەبیرنەکراو و تاڵ بۆ کورد بەتایبەت لە رۆژ‌هەڵاتی کوردستانە. 22ی پووشپەڕی ئەمساڵ ٣٠ ساڵ بەسەر تێرۆری دکتۆر قاسملوو، سکرتێری حیزبی دێمۆکرات و ناسراوترین ڕێبەری کوردەکانی ڕۆژهەڵات تێپەڕی. دوکتۆر قاسملوو پاش بەشداریی لە کۆنگرەی ئەنترناسێوناڵی سۆسیالیست کە لە سوئێد بەرێوە چوو، بۆ وتووێژ و چارەسەری مەسەلەی نەتەوایەتیی کوردەکانی ئێران و، درێژەی وتووێژەکان دەگەڵ نێردراوانی دەوڵەتی ئێران چوو بۆ وییەن.


کێوی بووم، تۆ کەویت کردم - بنکەی روناکبیریی گەلاوێژ :: Gelawej\nئا: حەمە سەعید حەسەن\nئه‌گه‌ر پێت وایه بز‌ربوونی من، ده‌بێته هه‌وێنی به‌ختەوەریت، هێنده‌م خۆش ده‌وێیت، ده‌توانم به‌و شێوه‌یه‌ی ده‌خوازیت، له‌به‌ر چاوت بزر ببم. بۆ هه‌ر كوێیه‌ك سه‌فه‌ر بكه‌یت، هه‌رچه‌ند لێم دووربیت، له‌به‌رچاوم ون نابیت. دووری و دابڕان، ناتوانن ئه‌و شته هاوبه‌شانه‌ی نێوانمان كه له‌سه‌ر بناغه‌ی ڕاستگۆیی و جوانی ڕۆ نراون، بڕووخێنن.\nهەر تاقه ژنێك، ته‌مه‌نی پیاوێك داگیر ده‌كات، ئیدی هه‌ر ژنێكی دیكه بناسێت، ته‌نیا هه‌وڵدانه بۆ قه‌ره‌بووكردنه‌وه و له‌بیرچوونه‌وه‌ی ئه‌و تاقه ژنه و دوای ئه‌و ئه‌وینه ڕاسته‌قینه‌یه، نه ژیانی جێی به‌ختیارییه‌كی تری تێدا ده‌بێته‌وه و نه ته‌مه‌نی به‌شی ئه‌وینێكی دیكه ده‌كات، تۆ ئه‌و تاقه ژنه‌ی ژیان و ته‌مه‌نی منیت.\nهه‌رگیز كه‌سی وه‌ك تۆم نه‌ناسیوه، هێنده لێته‌وه نزیكم، قه‌ت له كه‌سی دیكه‌وه، هێنده نزیك نه‌بووم. ددانی پێدا ده‌نێم، من كێویی بووم، ئه‌وه تۆ بوویت كه‌ویت كردم. تۆ هه‌رچه‌نده به‌رده‌وام گه‌مارۆت داوم، وه‌لێ من هه‌میشه چاوه‌ڕێتم، هه‌ر وه‌ك كه‌سێك چاوه‌ڕێی گه‌ڕانه‌وه‌ی نیشتمانێك بكات كه له‌مێژ بێت له كیسی چووبێت.\nله دووریت، مۆمێكم، تنۆک تنۆک ده‌توێمه‌وه، وه‌ك چۆن ناوی خۆمم له‌بیر ناچێته‌وه، هه‌رگیز تۆیش فه‌رامۆش ناكه‌م. ئه‌و ڕۆژه‌ی تۆم له بیر بچێت، وه‌ك ئه‌وه وایه نیشتمانم له كیس چووبێت. وه‌ك چۆن ده‌ستبه‌رداری وڵاته‌كه‌م نابم، هه‌ر وایش قه‌ت واز له تۆ ناهێنم و خه‌باتی بێوچانی درێژخایه‌نم، له‌پێناوی ئه‌وه‌دایه به تۆ بگه‌م، ئاخر تۆ، ڕابردوو، ئێستا و ئاینده‌ی منیت، ئاخر تۆ نیشتمانی منیت، ئاخر به هۆی تۆوه وابه‌سته‌ی نیشتمانم.\nتۆ ته‌نیا بیر له چاره‌نووسی خۆت ده‌كه‌یه‌وه و من خه‌یاڵم لای ئاینده‌ی كه‌سانی تر‌یشه. ترسنۆك نیم، ئه‌وه ئه‌مه‌ك و قوربانیدانه بۆ كه‌سانی دیكه، تۆ به ترسنۆكیی لێك ده‌ده‌یه‌وه. وا هه‌ست ده‌كه‌م له ناوه‌ندی خمخۆركێكدام،(١) نازانم بگه‌ڕێمه‌وه دواوه باشه؟ یان به‌ره‌و پێشه‌وه هه‌نگاو بنێم؟ من دیلی ده‌ستی ئه‌وینی تۆم و تۆیش وه‌ك چۆله‌كه‌یه‌كی ئازاد، به‌رده‌وام له ئاسمانی خه‌یاڵمدا له شه‌ققه‌ی باڵ ده‌ده‌یت. با لێشم نه‌پرسیته‌وه، وه‌لێ من هه‌میشه دێمه‌وه بۆ لات، وه‌ك ئه‌و منداڵه بێ كه‌س و بێ داڵده‌یه‌ی، بۆ تاقه په‌ناكه‌ی ده‌گه‌ڕێته‌وه. وه‌ك منداڵێكی چه‌قاوه‌سوو ده‌گه‌ڕێمه‌وه بۆ لات و سه‌ری ته‌ڕبوومت پێ ده‌سپێرم، به‌و ئومێده‌ی قژم له ئامێزتا وشك بكه‌یته‌وه.\nتۆ له منداڵدانی (با)دا له دایك بوویت و من ده‌خوازم له‌ژێر كه‌پری پێڵوومدا بتخه‌وێنم، ئه‌ی ئه‌و هه‌وره‌ژنه‌ی له ته‌مه‌نی وشكهه‌ڵاتوومدا، به‌فه‌ڕترین وه‌رز بوویت. ئه‌وه‌نده‌م خۆش ده‌وێیت، تا لێواری شێتی، شێتییه‌ك هێدی هێدی به‌ره‌و مردنم ده‌بات و كه‌چی چێژی لێ وه‌رده‌گرم. ده‌شێت ڕۆژێك به ته‌واوی فه‌رامۆشم بكه‌یت، ده‌زانیت به‌و چاره‌نووسه خه‌مناكه‌یش، هه‌ر قایلم!(٢)\n(١) خمخۆرک: الرمال المتحركة: Quicksand\n(٢) رسائل غسان كنفانی الی غادة السمان، قدمت لها: غادة السمان، الطبعة الخامسة، دار الطلیعة ٢٠٠٥ بیروت.\n(٣) ئه‌م نامه‌یه، له‌به‌ر ڕۆشنایی ئه‌و نامانه‌ی (غه‌سسان كه‌نه‌فانی)دا نووسراوه كه بۆ (غادە ئه‌سسه‌ممان)ی هه‌ناردوون.\nغه‌سسان كه‌نه‌فانی پیاوێك بوو خاوێن، نه سامان توانی پیسی بكات، نه ده‌سه‌ڵات.\nئازادی شتێك نییه، بتوانین له ده‌ره‌وه بیهێنین، ئه‌گه‌ر هه‌بێت له ناخی خۆماندایه.